title: Fredrik August II (Saksin kuningas)

text: Fredrik August oli innokas harrastelijakasvitieteilijä ja kiersi kasvienkeruuretkillä eri puolilla Eurooppaa. Hän kuoli yhdellä tällaisella retkellä vuonna 1854 Tirolissa pudottuaan. Hän oli kuollessaan lapseton, joten uudeksi kuninkaaksi tuli hänen veljensä Juhana.


title: Jyrki Väänänen

text: Jyrki Väänänen (s. 14. tammikuuta 1949) on aktiiviuransa lopettanut suomalainen koripalloilija.


title: Jyrki Väänänen

text: Kajaanin NMKY:n kasvatti Väänänen pelasi miesten SM-sarjaa Pispalan Tarmossa vuosina 1972–1977 ja Tampereen Pyrinnössä kaudella 1982–1983. Kaudella 1976–1977 Väänänen oli SM-sarjan koko kauden kolmanneksi paras pisteidentekijä 24,89 pisteen keskiarvolla.


title: Pawan Kalyan

text: Pawan Kalyan (s. 2. syyskuuta 1971 Bapatla, Andhra Pradesh, Intia), on intialainen näyttelijä, elokuvaohjaaja, elokuvakäsikirjoittaja, koreografi, laulaja ja poliitikko. Hänet tunnetaan erityisesti rooleistaan telugunkielisissä elokuvissa. Hänen ensimmäinen elokuvansa oli vuonna 1996 ilmestynyt "Akkada Ammayi Ikkada Abbayi". Kalyanin perheeseen kuuluu muitakin tunnettuja näyttelijöitä, kuten Chiranjeevi, Ram Charan ja Nagendra Babu.


title: Pawan Kalyan

text: Vuoden 2001 elokuvan "Kushi" saaman menestyksen vuoksi Kalyan nousi telugunkielisen elokuvateollisuuden tyyli-ikoniksi ja siitä lähtien häneen ollaan viitattu myös termillä ”Power Star”.


title: Pawan Kalyan

text: Vuonna 2012 ilmestynyt Pawan Kalyanin elokuva "Gabbar Singh" oli erittäin suosittu ja teki teluguelokuvien kaikkien aikojen parhaan tuoton. Kalyan palkittiin roolistaan muun muassa vuoden parhaan telugunkielisen näyttelijän Filmfare Awards South -palkinnolla. Elokuvalle on tekeillä myös jatko-osa, "Gabbar Singh 2".


title: Pawan Kalyan

text: Vuonna 2014 Pawan Kalyan perusti Jana Sena -nimisen poliittisen puolueen. Poliittisten näkemystensä vuoksi Kalyan ei ole puheväleissä kongressipuolueeseen kuuluvan näyttelijä- ja poliitikkoveljensä Chiranjeevin kanssa. Hänen muista perheenjäsenistään ainakin Ram Charan ja Nagendra Babu ovat ilmoittaneet kannattavansa Chiranjeevia.


title: Rajut kuviot

text: Rajut kuviot ("Five Easy Pieces") on Bob Rafelsonin ohjaama yhdysvaltalainen draamaelokuva vuodelta 1970. Sen pääosaa esittää Jack Nicholson, ja muissa rooleissa nähdään Karen Black, Susan Anspach, Ralph Waite ja Sally Struthers. Käsikirjoituksen teki Rafelson yhdessä Adrien Joycen kanssa.


title: Rajut kuviot

text: Lähteet:


title: Rajut kuviot

text: Elokuva kertoo levottomasta ja helposti ärsyyntyvästä öljynporaustyöntekijästä Bobby Dupeasta, joka on jättänyt taakseen sivistyskotinsa ja tulevaisuutensa lahjakkaana konserttipianistina muttei ilmeisesti ole kertonut taustastaan nykyisille työtovereilleen.


title: Rajut kuviot

text: Kun hänen tarjoilijavaimonsa Rayette tulee raskaaksi ja paras ystävä Elton pidätetään huoltoaseman ryöstöstä, Bobby ottaa yllättäen lopputilin ja lähtee tapaamaan konserttipianistina työskentelevää sisartaan Partitaa Los Angelesiin. Sisko kertoo heidän isänsä olevan tekemässä kuolemaa ja kehottaa Bobbya tulemaan tapaamaan isää vuosien jälkeen heidän lapsuudenkotiinsa Washingtonin osavaltiossa.


title: Rajut kuviot

text: Bobby ottaa vastahakoisesti matkalle mukaansa Rayetten, koska tämä on uhannut tappaa itsensä jos Bobby jättää hänet. Ajomatkalla pohjoiseen he ottavat kyytiin kaksi naista, jotka ovat matkalla Alaskaan. Kuuluisassa kohtauksessa seurue lentää ulos tienvarsiravintolasta jouduttuaan riitaan joustamattoman tarjoilijan kanssa erikoistilauksistaan.


title: Rajut kuviot

text: Perillä Bobby jättää vaimonsa motellihuoneeseen ja jatkaa matkaansa Pugetinsalmen saaressa sijaitsevaan perheensä kotiin. Siellä hän löytää Partitan leikkaamassa isänsä hiuksia, mutta isä ei vaikuta tunnistavan poikaansa. Illallisella hän tapaa viulistiveljensä ja tämän pianistimorsiamen Catherinen. Bobby ja Catherine ihastuvat ja harrastavat seksiä.


title: Rajut kuviot

text: Rayette kyllästyy yksinäiseen motelliin ja ilmestyy Dupean perheen taloon ennalta ilmoittamatta. Luokkaerot kärjistyvät kun perheen nokkava tuttava Samia pilkkaa Rayettea, mistä Bobby suuttuu. Bobby yrittää saada Catherinea lähtemään matkaansa, mutta tämä ei suostu. Bobby ja Rayette lähtevät pois talosta yhdessä, mutta heidän pysähtyessään huoltamolla Rayette menee kahvilaan ja Bobby liftaa yllättäen pohjoiseen menevän rekan kyytiin ja jättää Rayetten ja autonsa huoltamolle.


title: Rajut kuviot

text: Jack Nicholson oli roolityöstään Oscar-ehdokkaana. Elokuva vauhditti Nicholsonin uraa hänen Easy Riderissa tekemänsä roolin jatkona ja oli alku Nicholsonin ja Rafelsonin neljän elokuvan mittaiselle yhteistyölle. Karen Black oli ehdolla parhaan naissivuosan sarjassa ja sai roolityöstään Golden Globe -palkinnon.


title: Rajut kuviot

text: "Rajut kuviot" oli Oscar-ehdokkaana myös parhaan elokuvan ja parhaan alkuperäiskäsikirjoituksen sarjoissa sekä neljässä Golden Globe -palkintokategoriassa.


title: Rajut kuviot

text: "VideoHound’s Golden Movie Retriever" antaa "Rajuille kuvioille" täydet neljä tähteä ja kehuu etenkin päänäyttelijöiden suorituksia. Myös Roger Ebert antoi elokuvalle täydet neljä tähteä.


title: James Gunn (ohjaaja)

text: James Gunn (s. 5. elokuuta 1970) on yhdysvaltalainen elokuvaohjaaja ja -käsikirjoittaja, jonka ohjauksia ovat "Slither" (2006), "Super" (2010), "Guardians of the Galaxy" (2014) ja "Guardians of the Galaxy Vol. 2" (2017).


title: James Gunn (ohjaaja)

text: Gunnin ura alkoi 1990-luvulla b-elokuviin erikoistuneessa Troma Entertainment -yrityksessä, jolle hän laati käsikirjoituksen elokuvaan "Tromeo and Juliet" (1996). Käsikirjoitus vuoden 2002 "Scooby-Doo"-elokuvaan nosti hänen tunnettuuttaan, ja vuonna 2004 ilmestyi kaksikin hänen käsikirjoittamaansa hittielokuvaa, "Scooby-Doon" jatko-osa "" ja zombielokuva "Kuolleiden aamunkoitto", uudelleenfilmatisointi George A. Romeron kauhuklassikosta.


title: James Gunn (ohjaaja)

text: Gunnin esikoisohjaus oli hänen itse käsikirjoittamansa kauhukomedia "Slither" (2006), joka sai kriitikoilta suopean vastaanoton mutta tuotti teatterilevityksessä reilusti alle budjettinsa verran lipputuloja. Käsikirjoittajien lakon aikana 2007–2008 Gunn teki muun muassa Spike TV:lle internetiin sarjan "James Gunn’s PG Porn" ja toimi tuomarina VH-1:n tositelevisiokilpailussa "Scream Queens".


title: James Gunn (ohjaaja)

text: Vuonna 2010 sai ensi-iltansa Gunnin toinen täyspitkä ohjaustyö "Super", mustan humoristinen tulkinta supersankareista.


title: James Gunn (ohjaaja)

text: Elo-syyskuussa 2012 Marvel Studios palkkasi Gunnin käsikirjoittamaan ja ohjaamaan Marvelin sarjakuviin perustuvan avaruusseikkailun "Guardians of the Galaxy" (2014). Se sai hyvän vastaanoton sekä yleisöltä että kriitikoilta ja nousi yhdeksi vuoden 2014 eniten tuottaneista elokuvista.


title: James Gunn (ohjaaja)

text: Jo ennen "Guardians of the Galaxyn" elokuista ensi-iltaa Marvel paljasti San Diegon Comic-Conissa Gunnin käsikirjoittavan ja ohjaavan elokuvan jatko-osan "Guardians of the Galaxy Vol. 2." Se sai ensi-iltansa huhti-toukokuussa 2017 ja oli taloudellisesti ensimmäistä osaa tuottoisampi. Gunnin oli tarkoitus tehdä sarjaan myös kolmas elokuva, mutta hänet erotettiin 20. heinäkuuta 2018 eräiden hänen vanhojen Twitter-viestiensä saatua jälleen huomiota; viesteissä Gunn oli vitsaillut esimerkiksi seksuaalisesta väkivallasta ja holokaustista.


title: James Gunn (ohjaaja)

text: Vuonna 2016 Toronton elokuvajuhlilla ensiesitettiin Greg McLeanin ohjaama kauhuelokuva "The Belko Experiment," jonka Gunn on käsikirjoittanut ja jonka toisena tuottajana hän toimi. Teattereihin elokuva tuli Yhdysvalloissa maaliskuussa 2017.


title: James Gunn (ohjaaja)

text: Gunn ja näyttelijä Jenna Fischer erosivat kuuden avioliittovuoden jälkeen vuonna 2007.


title: Russenorsk

text: Russenorsk oli pidginkieli jota puhuttiin Pohjois-Norjassa ja Kuolan niemimaalla 1700-luvulla ja 1800-luvulla. Sen loivat venäläiset kauppamiehet ja norjalaiset kalastajat keskinäiseen kommunikoimiseen. Ja kieli oli venäjän ja norjan kielien sekoitus. Venäjällä tapahtuneet vallankumoukset kuitenkin lopulta lopettivat norjalaisten ja venäläisten väliset yhteydet, näin myös russenorsk kuihtui lopulta pois.


title: Juhana (Saksi)

text: Juhana (; 12. joulukuuta 1801 Dresden – 29. lokakuuta 1873 Pillnitz, lähellä Dresdeniä) oli Saksin kuningaskunnan kuningas vuosina 1854–1873.


title: Juhana (Saksi)

text: Juhanan vanhemmat olivat prinssi Maksimilian ja Parman prinsessa Karoliina. Hän oli vuodesta 1821 Saksin finanssikollegion jäsen ja vuosina 1830–1831 sen puheenjohtaja sekä sen jälkeen valtioneuvoston puheenjohtaja. Hän toimi keskeisenä henkilönä komiteassa, joka laati Saksin vuoden 1831 perustuslain. Perustuslain säätämisen jälkeen Juhana osallistui Saksin maapäivien ylähuoneessa aktiivisesti lainsäädäntötyöhön. Vuoden 1848 vallankumousliikehdintä pakotti hänet muutamaksi vuodeksi syrjään politiikasta.


title: Juhana (Saksi)

text: Juhanasta tuli kuningas veljensä Fredrik August II:n kuoltua lapsettomana 9. elokuuta 1854. Hallitsijana Juhana pyrki kehittämään lakeja, oikeuslaitosta, rautateitä ja elinkeinoelämää sekä suosimaan tieteitä. Johtavan ministerinsä Friedrich Ferdinand von Beustin suosituksesta Juhana pyrki ulkopolitiikassaan vastustamaan Preussin vahvistumista ja vuoden 1866 sodassa hän liittyi Itävallan puolelle Preussia vastaan. Itävallan kärsittyä kuitenkin tappion Juhana erotti Beustin ja siirtyi tukemaan Preussin kansleri Otto von Bismarckin johdolla perustettua Pohjois-Saksan liittoa. Vuosien 1870–1871 sodassa Saksi tuki Preussia Ranskaa vastaan. Tämän sodan jälkeen Saksista tuli osa Saksan keisarikuntaa.


title: Juhana (Saksi)

text: Juhana oli kiinnostunut taiteista ja klassisilla kielillä julkaistusta kirjallisuudesta. Hän osasi myös italiaa ja julkaisi vuosina 1839–1849 kommentoidun saksannoksen Danten "Jumalaisesta näytelmästä" nimimerkillä Philalethes.


title: Juhana (Saksi)

text: Juhanan puoliso oli Baijerin prinsessa Amalia Augusta, kuningas Maksimilian I Joosefin tytär. Heillä yhdeksän lasta, joista pojat Albert ja Yrjö kohosivat molemmat Saksin kuninkaiksi.


title: Kyberpsykologia

text: Kyberpsykologia on kehittyvä ala, joka kattaa kaikki psykologiset ilmiöt, jotka liittyvät tai aiheutuvat kehittyvästä teknologiasta. Kyber ilmaisu tule sanasta kybernetiikka, joka on järjestelmien säätö- ja viestintätapahtumia tutkiva tiede; psykologia on taas mielen ja käytöksen tutkimusta.


title: Mertlahden neljännes

text: Mertlahden neljännes oli Kymenlaaksossa sijainnut hallintopitäjän osa eli neljänneskunta. Se siirrettiin Pyhtään hallintopitäjästä Pernajan hallintopitäjään 1555, takaisin Pyhtääseen 1560 ja sieltä uudelleen Pernajaan 1578. Mertlahden neljänneksen aluetta vastasi vuonna 1939 käytössä olleen kuntajaon mukaan Pernajan kylät Antby, Tavastby, Skinnarby, Räfsby, Påfvalsby, Köpsbacka, Kuggom, Haddom, Gislom ja Fanstnäs sekä Liljendalin kylät Andersby ja Hommansby.


title: Pälkäneen neljännes

text: Pälkäneen neljännes oli Satakunnassa sijainnut hallintopitäjän osa eli neljänneskunta. Se eriytyi Kangasalan hallintopitäjästä vuonna 1778. Pälkäneen neljänneksen aluetta vastasi vuonna 1939 käytössä olleen kuntajaon mukaan Pälkäneen kunnan kylät Epaila, Harkala, Huntila, Kaitumo, Kollola, Kinnarla, Mälkilä, Mällinoja, Pohjalahti ja Ruokola.


title: Köyliön neljännes

text: Köyliön neljännes oli keskiajalla ja uudella ajalla Satakunnassa sijainnut hallintopitäjän osa eli neljänneskunta. Sen aluetta vastasi vuonna 1939 käytössä olleen kuntajaon mukaan Köyliön ja Säkylän kunnat sekä Yläneen kunnan kylät Yläne ja Heinjoki. Köyliön neljännes liitettiin Euran hallintopitäjään 1663–1664.


title: Phil Lord ja Christopher Miller

text: Phil Lord ja Christopher ”Chris” Miller ovat yhdysvaltalainen kaksikko, joka on ohjannut, käsikirjoittanut ja tuottanut yhdessä sekä elokuvia että televisiotuotantoja. Heidän elokuviaan ovat "Poutapilviä ja lihapullakuuroja", "21 Jump Street", "Lego Elokuva" ja "22 Jump Street".


title: Phil Lord ja Christopher Miller

text: Lord on kotoisin Miamista, Miller puolestaan Seattlen seudulta. He kohtasivat 1990-luvun puolivälissä Dartmouth Collegessa ja ystävystyivät oman kertomansa mukaan Millerin sytytettyä vahingossa Lordin tyttöystävän hiukset palamaan. Collegessa he kävivät animaatiokurssin, innostuivat alasta ja alkoivat tehdä animaatioita toisiaan avustaen. Valmistuttuaan vuonna 1997 Miller haki töihin Disneyn televisio-osastolle ja lähetti ennakkoon näytteeksi joitakin töitään, joita hän oli työstänyt Lordin kanssa. Disneyllä heidät tulkittiin tiimiksi ja molemmat kutsuttiin haastatteluun. Siten he päätyivät sattuman kautta työpariksi.


title: Phil Lord ja Christopher Miller

text: Disneyllä Lord ja Miller siirtyivät pian lauantaiaamun piirrettyjen parista Touchstone Televisionille, jonka leivissä he käsikirjoittivat esimerkiksi tilannekomediasarjoja "Zoe" ja "Go Fish". Noina vuosina he kehittivät MTV:lle lyhyeksi jääneen animaatiosarjan "Clone High", jossa he myös ääninäyttelivät itse.


title: Phil Lord ja Christopher Miller

text: Kaksikon debyytti elokuvakäsikirjoittajina ja -ohjaajina oli vuonna 2009 ensi-iltansa saanut Sony Picturesin animaatio "Poutapilviä ja lihapullakuuroja", joka perustuu lastenkirjaan vuodelta 1978. Sen jälkeen heidät valittiin ohjaamaan 1980-luvun samannimiseen televisiosarjaan perustuva komediaelokuva "21 Jump Street" (2012), vaikka heillä oli ohjaajina kokemusta vasta animaatioista. Elokuva oli kuitenkin taloudellinen menestys ja sai myönteisen vastaanoton kriitikoilta.


title: Phil Lord ja Christopher Miller

text: Seuraavana elokuvanaan Lord ja Miller käsikirjoittivat ja ohjasivat Lego-tuotteisiin perustuvan animaation "Lego Elokuva" (2014). Sekin oli menestys, joka synnytti useita jatkoprojekteja. Samaan aikaan Lord ja Miller ohjasivat myös "21 Jump Streetin" jatko-osan "22 Jump Street" (2014). "Poutapilvien ja lihapullakuurojen" jatko-osassa "Poutapilviä ja lihapullakuuroja 2" (2013) he olivat jättäytyneet tuottajien rooliin.


title: Phil Lord ja Christopher Miller

text: Huhtikuussa 2015 Lord ja Miller palkattiin laatimaan käsikirjoitusluonnosta sekä Worlds of DC:n supersankarielokuvalle Barry Allenista / Salamasta että Hämähäkkimiehestä kertovaan Sonyn animaatioelokuvaan "". Heinäkuussa heidät valittiin ohjaajiksi Han Solon nuoruudesta kertovaan "Tähtien sota" -elokuvaan "Solo: A Star Wars Story", jonka käsikirjoituksen laativat Lawrence ja Jon Kasdan. Elokuvan kuvaukset alkoivat 30. tammikuuta 2017, mutta kesäkuussa Lord ja Miller erotettiin ohjauspestistään; syyksi ilmoitettiin luovat erimielisyydet. Heidät kuitenkin kreditoitiin elokuvan vastaavien tuottajien joukossa.


title: Julius Jaenzon

text: Joel "Julius" Jaenzon (8. heinäkuuta 1885 Göteborg – 17. helmikuuta 1961 Tukholma) oli ruotsalainen elokuvaaja ja elokuvaohjaaja, joka tunnetaan erityisesti yhteistyöstään Victor Sjöströmin ja Mauritz Stillerin kanssa muun muassa Selma Lagerlöfin teksteihin perustuvissa elokuvissa.


title: Julius Jaenzon

text: Jaenzon kouluttautui muotokuvaajaksi, mutta toimi vuodesta 1905 alkaen elokuvaajana. Hän kuvasi Norjan ensimmäisen näytelmäelokuvan "Fiskerlivets farer" ja työskenteli sitten jonkin aikaa Yhdysvalloissa. Vuonna 1910 hänet nimitettiin Svenska Bion kuvaajaksi ja laboratoriopäälliköksi.


title: Julius Jaenzon

text: Jaenzonista tuli ruotsalaisen elokuvan ensimmäinen merkittävä kuvaaja, joka vastasi yli sadan elokuvan kuvauksesta. Myös hänen veljensä Henrik Jaenzon toimi elokuvaajana.


title: Julius Jaenzon

text: Julius Jaenzon käytti joskus nimimerkkiä "J. Julius".


title: Oktametyylisyklotetrasiloksaani

text: Oktametyylisyklotetrasiloksaani eli D4 (CHOSi) on rengasrakenteinen siloksaaneihin kuuluva orgaaninen piiyhdiste. Yhdistettä käytetään pääasiassa polymeerien valmistukseen.


title: Oktametyylisyklotetrasiloksaani

text: Huoneenlämpötilassa oktametyylisyklotetrasiloksaani on väritöntä öljymäistä nestettä. Se ei liukene veteen, mutta liukenee eräisiin orgaanisiin liuottimiin kuten tetrakloorimetaaniin. Oktametyylisyklotetrasiloksaani on suhteellisen helposti haihtuva yhdiste.


title: Oktametyylisyklotetrasiloksaani

text: Oktametyylisyklotetrasiloksaania valmistetaan hydrolysoimalla diklooridimetyylisilaania happamalla vesiliuoksella tai metanolyysillä. Happona reaktiossa käytetään tyypillisesti suolahappoa. Reaktiossa muodostuu suoraketjuisten siloksaanioligomeerien lisäksi syklisiä oligomeerejä, joista suurin osa on oktametyylisyklotetrasiloksaania ja dekametyylisyklopentasiloksaania. Sykilisiä oligomeerejä muodostuu erityisesti käytettäessä pitkiä reaktioaikoja. Suoraketjuiset oligomeerit voidaan kräkätä oktametyylisyklitetrametyyliksi ja muiksi syklisiksi siloksaaneiksi kaliumhydroksidin tai jonkin muun alkalimetallihydroksidin avulla. Nämä hydroksidit katalysoivat piin ja hapen välisten sidosten katkeamista ja uudelleenmuodostumista. Reaktio on tasapainoreaktio ja tasapainoa voidaan siirtää tuotteiden puolelle tislaamalla oktametyylisyklotetrasiloksaania pois reaktorista.


title: Oktametyylisyklotetrasiloksaani

text: Tärkein oktametyylisyklotetrasiloksaanin käyttökohde on lineaaristen silikonipolymeerien valmistus renkaanavautumispolymeroinnilla. Tätä reaktiota katalysoivat niin vahvat hapot kuin emäksetkin ja yleisesti käytettyjä ovat alkalimetallihydroksidit kuten kaliumhydroksidi. Reaktiossa muodostuu suurimolekyylimassaisten liseaaristen polymeerien lisäksi molekyylimassaltaan pieniä syklisiä oligomeerejä. Muita oktametyylisyklitetrasiloksaanin käyttökohteita ovat käyttöpuhdistus ja kiillotusaineena, kosmetiikassa kosteuttavana aineena ja lasista valmistettujen kromatografiakolonnien kemiallinen inaktivointi ennen käyttöä.


title: Vain unelmilla on siivet

text: Vain unelmilla on siivet ("The King of Marvin Gardens") on Bob Rafelsonin ohjaama yhdysvaltalainen draamaelokuva vuodelta 1972. Sen pääosia näyttelevät Jack Nicholson, Bruce Dern, Ellen Burstyn ja Scatman Crothers. Se on yksi monista Bob Rafelsonin ja Jack Nicholsonin yhteistöistä. Valtaosa elokuvasta tapahtuu talvisessa Atlantic Cityssä. Elokuvaajana toimi László Kovács.


title: Vain unelmilla on siivet

text: "Vain unelmilla on siivet" jäi yhdeksi harvoista Julia Anne Robinsonin elokuvarooleista, sillä hän kuoli vuonna 1975 asuntopalossa ollessaan vasta 24-vuotias.


title: Vain unelmilla on siivet

text:
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
David (Jack Nicholson) ja Jason (Bruce Dern) ovat toisistaan vieraantuneet veljekset. Masennukseen taipuvainen David juontaa myöhäisillan radio-ohjelmaa, kun taas Jason on lipeväluonteinen huijari. Kun Jason houkuttelee pikkuveljensä sekä oman ikääntyvän naisystävänsä Sallyn (Ellen Burstyn) ja tämän tyttären Jessican (Julia Anne Robinson) kiinteistöhuijaukseen Atlantic Cityssä, tapahtumat alkavat edetä tragediaksi. Skeptinen David ei lainkaan usko Jasonin suunnitelmiin. Lopulta myös Sally menettää uskonsa ja ampuu Jasonin. David saattaa veljensä ruumiin junalla Philadelphiaan.


title: Vain unelmilla on siivet

text: Elokuvaan sisältyy monia surrealistisia kohtauksia, kuten veljesten keskustelu hevosten selässä ja simuloitu Miss America -kauneuskilpailu Atlantic Cityn valtavassa Boardwalk Hallissa, jossa Sally soittaa salin maailman suurimmiksi väitettyjä pilliurkuja.


title: Vain unelmilla on siivet

text: "Vain unelmilla on siivet" kuvattiin miltei kokonaan talven 1972 aikana Atlantic Cityssä. Tämän takia sitä pidetään hyvänä dokumenttina kaupungin kultakauden viimeisistä ajoista. Monet elokuvassa näkyvät vanhat loistohotellit purettiin pian uusien kasinohotellien tieltä. Tarinan päätapahtumapaikka, ylellinen Marlborough-Blenheim Hotel purettiin 1978 ja tilalle rakennettiin Bally’s Atlantic City.


title: Vain unelmilla on siivet

text: Elokuvan alkuperäisnimi viittaa New Jerseyn Margatessa sijaitsevaan Marven Gardensiin ja "Monopoly"-lautapelin alkuperäisversiossa olleeseen samannimiseen kiinteistökohteeseen.


title: Albert (Saksin kuningas)

text: Albert ("Fredrik August Albert"; 23. huhtikuuta 1828 Dresden – 19. kesäkuuta 1902 lähellä Ölsiä, Sleesia) oli Saksan keisarikuntaan kuuluneen Saksin kuningaskunnan kuningas vuosina 1873–1902. Ennen valtaistuimelle nousuaan hän kunnostautui sotapäällikkönä.


title: Albert (Saksin kuningas)

text: Albert oli Saksia vuodesta 1854 hallinneen kuningas Juhanan vanhin poika. Hänet laitettiin jo varhain sotilasuralle ja hän valmistui 15-vuotiaana tykistöupseeriksi. Hän ehti opiskella vuoden ajan Bonnin yliopistossa ennen kuin sai ensimmäisen sotakokemuksensa osallistuessaan kapteenina vuoden 1849 ensimmäiseen Schleswigin sotaan. Kruununprinssi Albert ylennettiin 1857 jalkaväenkenraaliksi ja vuodesta 1862 hän oli Saksin maapäivien ylähuoneen jäsen. Vuoden 1866 sodassa Albert komensi koko Saksin armeijaa. Hän määräsi armeijansa perääntymään Saksiin hyökkäävän Preussin armeijan tieltä ja liittymään Böömissä Ludwig von Benedekin komentamaan Itävallan pohjoiseen armeijaan. Ratkaisevassa Königgrätzin taistelussa 3. heinäkuuta saksilaiset muodostivat Itävallan armeijan vasemman siiven ja taistelivat Karl Eberhard Herwarth von Bittenfeldin komentamaa Preussin 12. armeijaa vastaan. Albertin joukot onnistuivat pitämään asemansa, mutta koko taistelu päättyi Itävallan ja sen liittolaisten tappioon.


title: Albert (Saksin kuningas)

text: Albert henkilökohtaisesti oli kuitenkin preussilaismielinen, joten hänestä tuli vuoden 1866 sodan jälkeen ongelmattomasti Saksin armeijasta muodostetun Pohjois-Saksan liiton 12. armeijakunnan komentaja. Ranskan–Saksan sodassa 1870–1871 Albertin armeijakunta liitettiin prinssi Fredrik Kaarlen komentamaan Saksan 2. armeijaan, ja se osallistui merkittävällä tavalla muun muassa Gravelotten taisteluun 18. elokuuta 1870. Sen jälkeen Albert siirrettiin vasta muodostetun Saksan 4. armeijan (Maasin armeijan) komentajaksi tehtävänään pysäyttää Patrice de Mac-Mahonin joukot. Sedanin taistelussa syyskuun 1870 alussa Albertin 4. armeijan sekä kruununprinssi Fredrikin komentaman 3. armeijan yhteinen saartoliike sinetöi ranskalaisten tappion. Pariisin piirityksessä Albertin armeija vastasi kaupungin pohjoisesta ja koillisesta sivustasta. Ranskan antautumisen jälkeen Albert komensi 18. maaliskuuta – 8. kesäkuuta 1871 kaikkia Ranskaan sijoitettuja saksalaisia miehitysjoukkoja. Pian tämän jälkeen hänestä tuli uuden Saksan keisarikunnan armeijan ylitarkastaja ja sotamarsalkka.


title: Albert (Saksin kuningas)

text: Albert kohosi Saksin valtaistuimelle isänsä kuoltua 29. lokakuuta 1873. Hänen mielenkiintonsa hallitsijana kohdistui pääasiassa sotilasasioihin, mutta myös siviilihallintoa kehitettiin. Kuningas Albert oli katolinen, toisin kuin pääosa protestanttisen Saksin väestöstä. Hän oli silti suosittu hallitsija.


title: Albert (Saksin kuningas)

text: Albertin puoliso oli vuodesta 1853 Ruotsin prinsessa Carola, kuningas Kustaa IV Aadolfin lapsenlapsi. Heillä ei ollut lapsia. Albertia seurasi kuninkaana hänen veljensä Yrjö.


title: Albert (Saksin kuningas)

text: Kuningas Albertin mukaan on nimetty Dresdenin Albertinum-taidemuseo.


title: Payphone

text: Payphone on yhdysvaltalaisen pop rock-yhtye Maroon 5:n kappale, jolla vierailee myös amerikkalaisräppäri Wiz Khalifa. Kappale julkaistiin yhtyeen neljännen, Overexposed-studioalbumin ensimmäisenä singlenä 17. huhtikuuta 2012. Kappaleen sanoittivat Adam Levine, Benny Blanco, Ammar Malik, Robopop, Shellback sekä Khalifa, samalla kun tuotannosta vastasivat Blanco ja Shellback. Kappale on pop balladi ja se kertoo ohimenneestä romanssista. Kappale on saanut hyviä vastaanottoja musiikkikriitikoilta, jotka yllättyivät kappaleen mukaantempaavasta melodiasta ja kutsuivat sitä "radiomenestykseksi", kun taas toiset hyljeksivät Khalifan esiintymistä sekä kappaleen nimeä.


title: Payphone

text: Samuel Bayerin ohjaamalla virallisella musiikkivideolla näytetään kun Levine yrittää napata pankkiryöstäjiä sekä pyrkii "sankariksi" luotipyörteessä kun hän suorittaa pakoaan, varastaa aseen rosvolta sekä erehtyy kun saa vain yhden rosvoista kiinni. Tämän vuoksi hänen on paettava laivaston poliiseja, jonka hän suorittaa ongelmitta. Video sai positiivisia vastaanottoja kriitikoilta, jotka kuvailivat sitä nautinnolliseksi minitoimintaelokuvaksi. Video oli ehdokkaana MTV Video Music Award-gaalan kategoriassa "Best Pop Video", mutta hävisi One Directionin kappaleelle "What Makes You Beautiful".


title: Payphone

text: Kappale debytoi Billboard Hot 100-listan kolmannella sijalla ennen kuin se nousi listan toiselle sijalle. Kappaletta myytiin julkaisuviikon aikana yhteensä 493 000 kopiota, muodostuen Maroon 5:n menestyneimmäksi digitaaliseksi kappaleeksi sekä kokonaisuudessaan yhdeksitoista parhaiten myyneeksi kappaleeksi. Kappale saavutti listan ensimmäisen sijan Kanadassa, jossa se pysyi listan kärjessä kahdeksan peräkkäistä viikkoa. Kappale saavutti lista kärjen myös Isossa-Britanniassa, muodostuen yhtyeen ensimmäiseksi vastaavan tavoitteen saavuttaneeksi singleksi. "Payphone" oli maailman viidenneksi myydyin single vuonna 2012 9.5 miljoonan kopion myynnillä.


title: Toiset on luotuja kulkemaan (täsmennyssivu)

text: Toiset on luotuja kulkemaan voi tarkoittaa seuraavia asioita:


title: Härjänvatsa (Kiikala)

text: Härjänvatsa on Kiskonjoen–Perniönjoen vesistöön kuuluva pienehkö järvi Kiikalassa Salossa. Järven korkeus merenpinnasta on 72,0 metriä, pinta-ala on 2,45 ha ja rantaviiva 0,6 km ja se kuuluu Varesjoen valuma-alueeseen. Järven rannalla on Salon kaupungin ylläpitämä saunalla varustettu uimaranta Silvantien varrella lähellä Suomusjärventietä. Uimalan perusti Kiikalan kunta vuonna 1968 Silvan talosta Partekin kalkkitiilitehtaan asuntoaluetta varten ostetulle maalle, johon myös Härjänvatsan lampi kuului.


title: Yrjö (Saksi)

text: Yrjö (8. elokuuta 1832 – 15. lokakuuta 1904) oli Saksan keisarikuntaan kuuluneen Saksin kuningaskunnan kuningas vuosina 1902–1904. Hän oli myös sotamarsalkka Saksan keisarikunnan armeijassa.


title: Yrjö (Saksi)

text: Yrjö oli Saksin kuningas Juhanan toinen poika. Hän yleni Saksin armeijassa kenraalimajuriksi ja komensi vuoden 1866 sodassa ratsuväkiprikaatia. Ranskan–Saksan sodassa 1870–1871 hän komensi ensin yhtä saksilaista divisioonaa ja sen jälkeen Saksin armeijasta muodostettua 12. armeijakuntaa veljensä Albertin siirryttyä armeijankomentajaksi. Kun Albert vuonna 1873 kohosi Saksin kuninkaaksi, Yrjö nimitettiin pysyvästi 12. armeijakunnan komentajaksi. Vuonna 1888 hänestä tuli kenraalisotamarsalkka sekä Saksan 3. sotilaspiirin tarkastaja. Albertin kuoltua 19. kesäkuuta 1902 Yrjö seurasi häntä Saksin hallitsijana, mutta ehti hallita vain kaksi vuotta ennen omaa kuolemaansa.


title: Yrjö (Saksi)

text: Yrjön puoliso oli vuodesta 1859 Portugalin prinsessa Maria Anna. Yksi heidän pojistaan oli Yrjön seuraajaksi tullut Fredrik August III.


title: Matokuningas

text: Matokuningas on Hannu Raittilan käsikirjoittama ja Hannu Tuomaisen ohjaama 45-minuuttinen nuorten lyhytelokuva vuodelta 1993.


title: Matokuningas

text: Kesäisessä Helsingissä 13-vuotias Hara tutustuu Masaan, joka kauppaa matoja torilla. Masa ottaa Haran apulaisekseen, mutta pian ilmenee että Masan isoveli Iiro hoitaa matobisnestä häikäilemättömällä tavalla.


title: Matokuningas

text:
Antti Lindqvist (Katso 11/1993) piti "Matokuningasta" iskevästi toteutettuna elokuvana. Petri Kemppisen (Helsingin Sanomat 20.3.1993) mielestä elokuva ymmärtää lapsen näkökulman.
Kolme vuotta elokuvan ensi-illasta Raili Mykkänen (Kaleva 12.8.1996) kritisoi, ettei elokuva hyvistä puolistaan huolimatta kehity syvälliseksi kehityskertomukseksi, vaikka siinä elämän perusarvoilla pelataankin. Monet kriitikot arvostivat etenkin Masaa näyttelevän Joona Salmen roolityötä.


Club Deportivo Universidad de Concepción on chileläinen vuonna 1994 perustettu jalkapalloseura Concepciónin kaupungista. Chilen pääsarjassa Primera Divisiónissa se pelasi ensimmäistä kertaa vuonna 2003. Seura ei ole yltänyt toistaiseksi historiansa aikana sarjan kärkisijoille.


title: Leslie Manigat

text: Leslie François Saint Roc Manigat (16. elokuuta 1930 Port-au-Prince – 27. kesäkuuta 2014 Port-au-Prince) oli haitilainen poliitikko ja professori, joka toimi maansa presidenttinä alkuvuonna 1988.


title: Leslie Manigat

text: Manigat valittiin Haitin presidentiksi 17. tammikuuta 1988 ensimmäisissä Jean-Claude Duvalier’n ajan jälkeisissä vaaleissa. Tärkeimmät oppositiopuolueet boikotoivat armeijan järjestämiä vaaleja, ja äänestysprosentti jäi alhaiseksi. Manigat ajautui pian valtataisteluun Haitin sotilasjunttaa johtaneen kenraaliluutnantti Henri Namphyn kanssa. Namphy syrjäytti hänet vallankaappauksessa 20. kesäkuuta 1988.


title: Leslie Manigat

text: Manigat kuoli kotonaan Port-au-Princessä 83-vuotiaana 27. kesäkuuta 2014.


title: Fredrik August III

text: Fredrik August III (25. toukokuuta 1865 Dresden – 18. helmikuuta 1932 Sibyllenort, Sleesia (nyk. Puolassa)) oli Saksan keisarikuntaan kuuluneen Saksin kuningaskunnan viimeinen kuningas vuosina 1904–1918.


title: Fredrik August III

text: Fredrik August oli Saksin kuningas Yrjön poika. Hän omistautui sotilasuralle ja palveli vuodesta 1883 upseerina Saksin armeijassa sekä vuodesta 1893 samanaikaisesti myös Preussin armeijassa. Saksin joukoissa hän yleni 1898 kenraaliluutnantiksi ja Preussin armeijassa 1902 jalkaväenkenraaliksi. Hän toimi vuodesta 1902 alkaen Saksin armeijasta muodostetun Saksan 12. armeijakunnan komentajana kunnes kohosi isänsä kuoltua 15. lokakuuta 1904 Saksin kuninkaaksi. Myöhemmin hän sai Preussin armeijassa vielä 1909 kenraalieverstin ja 1912 kenraalisotamarsalkan arvon. Saksassa puhjennut vallankumous pakotti Fredrik Augustin luopumaan kruunusta 13. marraskuuta 1918. Hän asui sen jälkeen Sleesian Sibyllenortissa.


title: Fredrik August III

text: Fredrik Augustin puoliso oli vuosina 1891–1903 Toscanan suurherttuatar Luise, mutta he erosivat kuningattaren siirryttyä elämään toisen miehen kanssa.


title: Leandro Motta

text: Leandro Wallace Motta dos Santos (s. 14. lokakuuta 1992 Rio de Janeiro, Brasilia) on brasilialainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa Veikkausliigan Myllykosken Pallo -47:ää.


title: Leandro Motta

text: Motta siirtyi MYPA:an maaliskuussa 2014 osana seuran ja brasilialaisen Fluminense Football Clubin yhteistyötä.


title: The Crown Prince’s Double

text: The Crown Prince’s Double on vuonna 1915 ensi-iltansa saanut Van Dyke Brooken ohjaama yhdysvaltalainen mykkä draamaelokuva, jonka pääosissa ovat Maurice Costello ja Norma Talmadge. Vitagraph Studios oli elokuvan tuotantoyhtiönä ja V-L-S-E levittäjäyhtiönä. Elokuva jäi Talmadgen viimeiseksi Vitagraph-elokuvaksi. "The Crown Prince’s Double" kertoo Ostraun kuningaskunnan kruunuprinssistä Oscarista, joka karkotetaan maastaan vallankumouksen aikana, ja myöhemmin hän rakastuu Amerikassa.


title: The Crown Prince’s Double

text: "The Crown Prince’s Double" perustuu Gilbert Pattenin samannimiseen novelliin, jonka pohjalta Ann Mayring laati elokuvan käsikirjoituksen. "The Crown Prince’s Double" sai Yhdysvaltain ensi-iltansa New Yorkissa 26. joulukuuta vuonna 1915, jonka jälkeen elokuvan maanlaajuinen ensi-ilta oli 7. helmikuuta vuonna 1916. Elokuvan nykyään oletetaan olevan kadonnut.


title: Viattomuuden kukka

text: Viattomuuden kukka ("Morning Glory") on Lowell Shermanin ohjaama yhdysvaltalainen elokuva vuodelta 1933. Katharine Hepburn sai siitä ensimmäisen Oscar-palkintonsa. Hän esittää Eva Lovelacea, pikkukaupungin amatöörinäyttelijää, joka tulee New Yorkiin päästäkseen teatterimaailmaan. Hän tutustuu teatterituottajaan ja näytelmäirjailijaan, jotka ovat molemmat hiukan ihastuneita Evaan. Niinpä Eva pääsee näyttämään taitojaan oikukkaan tähtinäyttelijättären sijaisena.


title: Ródoksen kansainvälinen lentoasema

text:
Ródoksen kansainvälinen lentoasema ”Diagoras” (, , YPA: ΚΑΡΔ) on kansainvälinen lentoasema Ródoksen saarella Kreikassa. Se sijaitsee noin 15 kilometriä lounaaseen Ródoksen kaupungista aivan Paradeísin kaupungin tuntumassa.
Lentoasema aloitti toimintansa 28. kesäkuuta 1977. Se korvasi tuolloin Maritsán lentoaseman, joka on siitä lähtien ollut vain sotilaskäytössä. Lentoasema on omistettu antiikin aikaiselle nyrkkeilijälle ja Olympian kisojen voittajalle Diagoras Rodoslaiselle. Lentoasemaa on laajennettu vaiheittain, viimeksi laajemmin vuonna 2005. Lentokentän kiitotien pituus on metriä ja leveys 45 metriä. Lentokenttä on rakennettu noin 5 metrin korkeudelle merenpinnasta.


title: Ródoksen kansainvälinen lentoasema

text: Lentoasema on Kreikan vilkkaimpia. Vuonna 2013 kenttää käytti noin kotimaan lentojen matkustajaa ja noin kansainvälistä matkustajaa. Aegean Airlines lentää kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.


title: Taidekeskus Järvilinna

text: Taidekeskus Järvilinna on Jyväskylän lähellä toimiva kuvataiteen keskus. Se sijaitsee Laukaassa Leppäveden pohjoisrannalla, ja sitä ylläpitää Kauko Sorjosen säätiö. Järvilinnan pihapiirin tiloissa työskentelee useiden eri taiteenalojen taiteilijoita. Yleisö voi tutustua kuvataiteilijoiden, muotoilijoiden ja taidekäsityöläisten toimintaan, ostaa heidän teoksiaan ja osallistua heidän vetämilleen kursseille. Alueelle on vapaa pääsy. Järvilinnassa työskentelee kymmenkunta taiteilijaa.


title: Taidekeskus Järvilinna

text: Järvilinnassa on ympärivuotisesti tapahtumia ja näyttelytoimintaa, ja vuosittainen kesänäyttely on sen huomattavin näyttelytapahtuma. Päijänteen vahimman laivan S/S Lahtis-siipiratasaluksen kunnostusprojekti siirtyi keväällä 2014 Järvilinnaan, jossa alus on tarkoitus kunnostaa vesillelaskukuntoon.


title: Taidekeskus Järvilinna

text: Järvilinnan päärakennus on valmistunut vuonna 1891. Sen rakennutti Viitasaaren tuomiokunnan tuomari Karl Hjelt (1843–1909) omaan käyttöönsä. Kouluhallitus osti tilan vuonna 1920 poikien vastaanottolaitosta varten. Tällaisessa valtion erityiskasvatuskäytössä alue oli vuoteen 1969. Lyhyen välivaiheen jälkeen päärakennus palasi erityiskasvatukseen 1980-luvulla Kuhankosken opetuskotina. Vuoden 2008 lopussa kiinteistö siirtyi valtiolta Kauko Sorjosen säätiön omistukseen.


title: Taidekeskus Järvilinna

text: Järvilinna on erityisammattikoulun aikana 1993 luokiteltu Valtakunnallisesti merkittäväksi kulttuuriympäristöksi.


title: Viattomuuden kukka (1958)

text: Viattomuuden kukka on yhdysvaltalainen elokuva vuodelta 1958. Se perustuu samaan Zoë Akinsin näytelmään kuin vuoden 1933 "Viattomuuden kukka", josta Katharine Hepburn sai Oscarin. Nyt Susan Strasberg esittää Eva Lovelacea, pikkukaupungin amatöörinäyttelijää, joka tulee New Yorkiin päästäkseen teatterimaailmaan. Hän tutustuu teatterituottajaan (Henry Fonda) ja näytelmäkirjailijaan (Christopher Plummer), jotka ovat molemmat hiukan ihastuneita Evaan. Niinpä Eva pääsee näyttämään taitojaan oikukkaan tähtinäyttelijättären sijaisena.


title: UEFA:n karsinnat jalkapallon maailmanmestaruuskilpailuihin 1998

text: Vuoden 1998 jalkapallon MM-kilpailujen karsintoihin osallistui Euroopan maanosaliitosta UEFA:sta 50 maata, jotka pelasivat maanosan 14:stä MM-kisojen kiintiöpaikasta. Maanosan 15. kisapaikka meni automaattisesti isäntämaalle Ranskalle, eikä se siten ollut mukana MM-karsinnoissa.


text: Karsinnoissa joukkueet arvottiin yhdeksään lohkoon. Lohkoissa pelattiin kaksinkertainen sarja. Lohkovoittajat sekä paras lohkokakkonen selviytyivät MM-kisoihin, ja toiseksi sijoittuneet pelasivat keskenään kaksoisottelut pääsystä MM-kisoihin.


text: Ottelu oli uusintaottelu, koska alun perin Viron joukkue ei tullut paikalle Tallinnassa pelattavaksi tarkoitettuun otteluun.


text: Skotlanti selviytyi parhaana lohkokakkosena MM-kilpailuihin. Muut lohkoissaan toiseksi sijoittuneet pelasivat kaksoisottelut MM-kilpailuihin pääsystä. Kaksoisotteluiden voittajina kisoihin selviytyivät Kroatia, Italia, Belgia ja Jugoslavia.


title: Julia Navarro

text: Julia Navarro (s. 1953 Madrid) on espanjalainen kirjailija.


title: Aleix Vidal

text: Aleix Vidal Parreu (s. 21. elokuuta 1989 Valls, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan joko oikea laitalinkki tai laitapuolustaja.


title: Aleix Vidal

text: Vidal siirtyi vuonna 2008 Espanyolin organisaatioon, mutta ei koskaan onnistunut nousemaan seuran edustusjoukkueeseen. Alkuvuoden 2009 hän vietti lainalla kreikkalaisseura Panthrakikosissa. 31. elokuuta 2009 hän teki sopimuksen Segunda Divisiónissa pelanneen Gimnàstic de Tarragonan kanssa. Vidal pelasi kuitenkin suurimman osan kaudesta seuran reservijoukkueessa Pobla de Mafumetissa.


title: Aleix Vidal

text: Kesällä 2010 Vidal siirtyi Mallorcaan, josta hänet siirrettiin seuran reservijoukkueeseen. Seuraavaksi kaudeksi hän siirtyi andalusialaisseura Almerían reservijoukkueeseen.


title: Aleix Vidal

text: Vidal teki ensiesiintymisensä Almerían edustusjoukkueessa 27. elokuuta 2011 ottelussa Córdobaa vastaan. Hänelle myönnettiin myös pelipaidan numerokseen 8, kun aikaisemmin sitä kantanut Albert Crusat lähti seurasta. Toisella kaudellaan 2012–2013 hän teki pelaamissaan 37 ottelussa neljä (4) maalia. Kauden päätteeksi seura onnistui nousemaan maan pääsarjaan Primera Divisióniin kahden vuoden tauon jälkeen.


title: Aleix Vidal

text: 6. elokuuta 2013 Vidal teki Almerían kanssa kesään 2017 ulottuvan jatkosopimuksen. Hän pelasi ensimmäisen ottelunsa maan pääsarjassa 19. elokuuta 2013 Villarrealia vastaan.


title: Aleix Vidal

text: 16. kesäkuuta 2014 Vidal siirtyi Sevillaan ja teki seuran kanssa nelivuotisen sopimuksen. Hänestä maksettiin 3 miljoonan euron siirtokorvaus. Hän pelasi ensimmäisen virallisen ottelunsa joukkueessa 12. elokuuta 2014 UEFA Super Cupin loppuottelussa Real Madridia vastaan. 11 päivää myöhemmin hän teki ensimmäisen maalinsa joukkueessa sarjakauden avausottelussaan Valenciaa vastaan.


title: Aleix Vidal

text: 7. kesäkuuta 2015 vahvistettiin Vidalin siirtyvän Barcelonaan 22 miljoonan euron siirtokorvauksella ja viisivuotisella sopimuksella. Barcelonaa koskevan siirtokiellon vuoksi Vidal voi pelata seurassa aikaisintaan tammikuussa 2016.


title: Aleix Vidal

text: Elokuussa 2018 Vidal siirtyi Sevillaan 8,5 miljoonan euron siirtosummalla.


title: Aleix Vidal

text: Vidal teki ensiesiintymisensä Espanjan maajoukkueessa 11. kesäkuuta 2015 pelatussa ystävyysottelussa Costa Ricaa vastaan, kun hänet vaihdettiin puoliajalla kentälle.


title: Andreas Schlüter

text: Andreas Schlüter (22. toukokuuta 1664 Hampuri – 1714 Pietari, Venäjä) oli saksalainen kuvanveistäjä ja arkkitehti. Hänen on sanottu olleen myöhäisbarokin ensimmäinen merkittävä mestari Saksassa.


title: Andreas Schlüter

text: Schlüterin varhaisvaiheista tiedetään vain vähän. Hän oli ilmeisesti kuvanveistäjän poika. Hänen tiedetään saaneen koulutuksensa Danzigissa ja työskennelleen vuosina 1689–1693 Varsovassa. Vuonna 1694 Brandenburgin vaaliruhtinas Fredrik III kutsui hänet pääkaupunkiinsa Berliiniin. Hän teki vuonna 1695 vaaliruhtinaan kustannuksella lyhyen opintomatkan Ranskaan ja vuonna 1696 Italiaan. Schlüter muistetaan parhaiten seuraavan vuosikymmenen aikana Berliinissä Hohenzollerneille tekemistään tilaustöistä. Hän toimi samaan aikaan myös Berliinin taideakatemian opettajana. Tunnetuimpia Schlüterin veistoksia ovat vuosina 1696–1697 toteutettu vaaliruhtinas Fredrik III:n patsas, joka on nykyään Kaliningradissa, sekä vuosina 1697–1703 toteutettu ”suuren vaaliruhtinaan” eli Fredrik Vilhelmin roomalaistyylinen ratsastajapatsas, joka on nykyään Berliinin Charlottenburgin linnan edustalla. Näissä töissä on nähty vaikutteita italialaisen Gian Lorenzo Berninin ja ranskalaisen François Girardonin tuotannosta.


title: Andreas Schlüter

text: Vuosien 1698 ja 1706 välillä Schlüter johti Berliinissä useiden julkisten rakennusten suunnittelua ja rakennustöitä, niistä merkittävimpinä asearsenaali Zeughaus, kuninkaallinen palatsi eli Berliinin kaupunkilinna ja vanha pääpostitomisto, joka purettiin vuonna 1889. Zeughausin suunnittelutyön Schlüter peri hollantilaiselta arkkitehti J. A. Neringiltä ja hänen jälkeensä sitä jatkoi vuorostaan Jean de Bodt. Tässä rakennuksessa Schlüterin hienoimpana saavutuksena pidetään ulkoseinien lakikiviin toteutettuja veistoksia, erityisesti julkisivussa olevaa 21 monumentaalisen veistoksen sarjaa, jotka esittävät kuolevia sotureita. Schlüterin merkittävimmäksi työksi on kuitenkin mainittu toisen maailmansodan jälkeen tuhounut Berliinin kaupunkilinna. Sitä rakennettiin vuodesta 1697 alkaen ensimmäisen neljän vuoden ajan Schlüterin alkuperäisen suunnitelman mukaan, mutta kun vaaliruhtinaasta vuonna 1701 tuli Preussin kuningas nimellä Fredrik I, hän halusi palatsista suuremman. Schlüter muutti suunnitelmia, ja lopputuloksena Berliinin kaupunkilinnasta tuli Saksan komein barokkipalatsi. Schlüter vastasi sekä itse rakennuksen suunnittelusta että seinien koristeluista ja sisätiloihin sijoitetuista veistoksista. Näiden joukossa oli muun muassa linnan ritarisalin portaikkoon ja kattoon toteutut veistokset, jotka edustivat neljää maanosaa. Palatsin suunnittelua jatkoi Schlüterin jälkeen Johann Friedrich Eosander von Göthe, joka suunnitteli muun muassa rakennuksen mahtipontisen läntisen julkisivun.


title: Andreas Schlüter

text: Schlüterin ura Hohenzollernien luottoarkkitehtina päättyi vuonna 1706, kun hänen pettävälle maaperälle suunnittelemansa Berliinin rahapajan vesitornin havaittiin olevan romahdusvaarassa. Schlüter tuhosi vaaralliseksi todetun rakennuksen itse, mutta myös muista hänen johdollaan toteutetuista rakennuksista löydettiin suunnitteluvirheitä, mitä hänen vihamiehensä hovissa onnistuivat käyttämään hänen maineensa tuhoamiseen. Hän saattoi tämän jälkeen jatkaa ainoastaan kuvanveistäjänä. Schlüter toteutti myöhemmin vielä kuningas Fredrikin ja hänen vaimonsa hautamonumentin Berliinin tuomiokirkkoon (1713) ja eräitä yksityisiä palatseja. Hän on tehnyt myös muita näyttäviä veistoksia Berliinin kirkkoihin, kuten Mariankirkon saarnastuolin (1703). Venäjän tsaari Pietari Suuri kutsui Schlüterin vuonna 1713 Pietariin, mutta hän kuoli jo seuraavana vuonna ehtimättä toteuttaa mitään merkittäviä uusia töitä.


title: Andreas Schlüter

text: Schlüter suunnitteli myös kuuluisan meripihkahuoneen.


title: The Battle Cry of Peace

text: The Battle Cry of Peace (myös nimillä "A Call to Arms Against War" ja "The Battle Cry of War"; Isossa-Britanniassa nimenä "An American Home") on vuonna 1915 ensi-iltansa saanut J. Stuart Blacktonin ja Wilfrid Northin ohjaama yhdysvaltalainen mykkä sotadraamaelokuva, jonka pääosissa ovat Charles Richman, L. Rogers Lytton ja James W. Morrison. Elokuvassa sivuroolissa esiintynyt Norma Talmadge teki läpimurtonsa elokuvan ansiosta.


title: The Battle Cry of Peace

text: Ohjaaja Blackton oli laatinut elokuvan käsikirjoituksen Hudson Maximin kirjan "Defenseless America" (1915) pohjalta. Elokuvan tuotantoyhtiönä oli Vitagraph Studios, ja elokuvan levitti Vitagraph-Lubin-Selig-Essanay (V-L-S-E). "The Battle Cry of Peace" sai Yhdysvaltain ensi-iltansa New Yorkissa 9. syyskuuta vuonna 1915, jonka jälkeen elokuva pääsi maanlaajuiseen teatterilevitykseen 14. syyskuuta 1915. Blackton teki elokuvan sen takia, koska hän halusi Yhdysvaltojen liittyvän ensimmäisen maailmansodan ympärysvaltoihin. Muun muassa entinen Yhdysvaltain presidentti Theodore Roosevelt oli yksi elokuvan vankoista kannattajista.


title: The Battle Cry of Peace

text: "The Battle Cry of Peace" sai jatko-osan, "Womanhood, the Glory of the Nationin", vuonna 1917. Suurin osa "The Battle Cry of Peacesta" on kadonnut. Nykypäivään asti säilynyttä elokuvan materiaalia säilytetään George Eastman Housen elokuva-arkistossa.


title: The Battle Cry of Peace

text: "The Battle Cry of Peace" kertoo sodan runtelemasta maailmasta. Yhdysvaltain vihollismaat käyttävät pasifisteja sotilaina, jotka pitävät huolen, että Yhdysvallat ei käytä liikaa varoja puolustukseen. Sitten vihollismaat hyökkäävät Yhdysvaltoihin, minkä jälkeen he miehittävät ja tuhoavat maan.


title: Kiinanpokeri

text: Kiinanpokeri on korttipeli 2–4 pelaajalle. Pokerikäsiin perustumisesta huolimatta se ei ole varsinaisesti pokeripeli, sillä siitä puuttuu panostuspeli kokonaan. Kiinanpokeri on silti suosittu pokerinpelaajien keskuudessa, koska se on pokerihenkinen ja soveltuu uhkapeliksi.


title: Kiinanpokeri

text:
Kiinanpokerijako voidaan jakaa kolmeen vaiheeseen:
Sekoittamisen jälkeen jaetaan kullekin pelaajalle 13 korttia.
Pelaajan tehtävä on jakaa 13 korttia kolmeksi eri pokerikädeksi: etu- keski- ja takapeliksi. Takakäden on muodostuttava viidestä kortista ja sen on oltava vahvin kolmesta pokerikädestä. Keskipelin on myös muodostuttava viidestä kortista ja sen pitää olla vahvempi kuin etupeli. Etupeli muodostuu kolmesta kortista ja sen tulee olla heikoin kolmesta kädestä.


title: Kiinanpokeri

text: Viiden kortin pokerikädet noudattavat tavanomaista pokerikäsien arvojärjestystä.


title: Kiinanpokeri

text: Kolmen kortin kädessä voi olla ainoastaan haipelejä, pareja tai kolmosia. Värit tai suorat eivät ole mahdollisia.


title: Kiinanpokeri

text: Kun pelaajat ovat muodostaneet kätensä, kortit avataan ja lasketaan pisteet. Kunkin pelaajan tiettyä kättä (etu-, keski- tai takapeli) verrataan toisten pelaajien vastaavaan käteen. Parempi käsi ansaitsee pisteen huonommalta kädeltä.


title: Kiinanpokeri

text: Jos pelaaja voittaa kaikki kolme kättä jotain pelaajaa vastaan, tyypillisesti tästä palkitaan niin sanotulla scoopilla, joka tarkoittaa että tavanomaisilla säännöillä pelaaja saa pisteet kaksinkertaisesti. Siten hän voittaa kuusi pistettä kolmen sijasta.


title: Kiinanpokeri

text: Jos pelaaja tekee laittoman käden (esimerkiksi tekee etupelistä vahvemman kuin keski- tai takapelistä), vastustaja saa automaattisesti scoopin.


title: Kiinanpokeri

text: Useimmat pelaavat kiinanpokeria bonussäännöillä. Esimerkiksi neloset tai paremmat takapelissä, täyskäsi tai parempi keskipelissä tai kolmoset etupelissä oikeuttavat bonuspisteisiin.


title: Kiinanpokeri

text: Puoliavokiinanpokeri on kiinanpokerin muunnelma, jossa pelaajat saavat aluksi viisi korttia, joista muodostetaan alkuasetelmat. Tämän jälkeen pelaajat nostavat vuorollaan yhden kortin, jonka sijoittavat etu-, keski- tai takapeliin. Kun kullakin pelaajalla on edessään kolmetoista korttia, lasketaan pisteet.


title: Leijona talvella

text: Leijona talvella () on Anthony Harveyn ohjaama historiallinen elokuva vuodelta 1968. Elokuva sijoittuu Englannin kuningaskuntaan vuonna 1183. Kuningas Henrik II kutsuu vaimonsa Eleonoora Akvitanialaisen ja kolme poikaansa perhetapaamiseen, jonka tarkoituksena on sopia vallanperijästä.


title: Leijona talvella

text: Katharine Hepburn sai Oscarin roolistaan kuningatar Eleonoora Akvitanialaisena, James Goldman käsikirjoituksesta ja John Barry musiikista. Lisäksi elokuva sai neljä muuta Oscar-ehdokkuutta.


title: Leijona talvella

text: Elokuva perustuu Goldmanin Broadway-näytelmään vuodelta 1966. Vuonna 2003 sai ensiesityksensä näytelmästä tehty televisioelokuva "Leijonan talvi", jonka pääosia esittivät Patrick Stewart ja Glenn Close.


title: Päivää, herra Kivi

text: Päivää, herra Kivi on Timo Linnasalon ohjaama suomalainen tragikomedia vuodelta 1984. Elokuva seuraa pikkupaikkakunnan kirjastoapulaisen Helinän (Kristiina Elstelä) elämää kesänä, jolloin hän harjoittaa paikallista teatteriseuruetta esittämään Aleksis Kiven näytelmää "Yö ja päivä" ja rakastuu taas nuoruuden ihastukseensa, hiljaiseen nuohoojamieheen (Markku Huhtamo), joka on paitsi harrastajakirjoittaja, myös naimisissa.


title: Päivää, herra Kivi

text: Elokuva tehtiin Aleksis Kiven syntymän 150-vuotisjuhlan innoittamana. Linnasalon ohella elokuvan toisena käsikirjoittajana toimi Ilpo Tuomarila.


title: Päivää, herra Kivi

text: "Päivää, herra Kivi" sai teatterikierroksellaan runsaat 2 500 katsojaa. Vuoden 1988 televisioesitys keräsi 79 000 katsojaa.


title: Päivää, herra Kivi

text: Teatteriensi-illan aikaiset kritiikit elokuvasta olivat varsin myönteisiä. Aamulehden Erkka Lehtola piti elokuvaa helpommin avautuvana kuin Linnasalon edellistä teosta, Dostojevski-sovitusta "Aikalainen". Tapani Maskula taas piti elokuvaa katsojan kannalta hankalana ymmärtää, koska ohjaaja ei juuri selittele toden ja fantasian rajoja tai motivoi käytettyjen näkökulmien vaihteluita. Useimmat kriitikot arvostivat erityisesti Kristiina Elstelän luovaa hulluutta ylistävää roolityötä.


title: Päivää, herra Kivi

text: Viitasaaren elokuvaviikolla 1985 Timo Linnasalo sai elokuvasta Humanismin käsi -palkinnon.


title: Erkki Miinala

text: Erkki Miinala (s. 19. elokuuta 1986 Kemi) on suomalainen maalipalloilija. Hän aloitti pelaamisen kymmenen vuoden iässä, mutta alkoi tosissaan harrastamaan lajia vasta 19-vuotiaana. Hänen heikkonäköisyytensä johtuu verkkokalvorappeumasta. Vapaa-ajallaan Miinala soittaa rumpuja rock-yhtyeessä ja työskentelee puhtaaksikirjoittajana. Hän voitti kultaa vuoden 2012 paralympialaisissa.


title: Planet Punk Music

text: Planet Punk Music on saksalainen levy-yhtiö. Sen perustivat Sebastian Göckede sekä Sven Gruhnwald syyskuussa 2008. Levy-yhtiön tytäryhtiöitä ovat Big Blind Music, High 5 Records sekä Punq Records. Yhtiö on perustettu Hampurissa, mutta sen pääkonttorin tämänhetkinen osoite sijaitsee Berliinissä. Videopalvelu YouTubessa "Planet Punk Music" toimii nimellä ""You Love Dance. TV"".


title: Planet Punk Music

text: Suomessa ja muualla pohjoismaissa levymerkin musiikkia julkaisee .


title: The Social Secretary

text: The Social Secretary on vuonna 1916 ensi-iltansa saanut John Emersonin ohjaama yhdysvaltalainen mykkä draamakomediaelokuva, jonka pääosassa on Norma Talmadge. Fine Arts Film Company toimi elokuvan tuotantoyhtiönä ja Triangle Film Corporation levittäjäyhtiönä.


title: The Social Secretary

text: "The Social Secretaryn" käsikirjoituksen laativat ohjaaja Emerson ja Anita Loos, ja elokuvan tuotti D. W. Griffith. Elokuva kuvattiin keväällä 1916. "The Social Secretary" sai Yhdysvaltain ensi-iltansa 17. syyskuuta vuonna 1916. Yhdysvaltain lisäksi elokuvaa esitettiin myös Euroopassa. Elokuva uudelleenjulkaistiin Yhdysvaltain elokuvateattereissa vuonna 1924.


title: The Social Secretary

text: "The Social Secretary" on säilynyt kokonaisena nykypäivään asti. Elokuvan kopioita säilytetään monissa virallisissa elokuva-arkistoissa, kuten Yhdysvaltain kongressin kirjastossa, George Eastman Housessa, British Film Institutessa ja Los Angelesin Kalifornian yliopistossa. Grapevine Video -yhtiö julkaisi "The Social Secretaryn" Yhdysvalloissa DVD:lle vuonna 2004. Elokuva on julkaistu DVD:lle myös vuosina 2011 ja 2012. "The Social Secretary" esitettiin Berliinin elokuvajuhlilla 9. helmikuuta vuonna 2007.


title: The Social Secretary

text: Mayme on nuori ja kaunis sihteeri, joka joutuu pukeutumaan töihin tyylittömästi välttääkseen hänen miespuolisten työnantajiensa epäsiveelliset lähentelyt. Mayme ottaa lopulta uuden työn sihteerinä, jolloin hänen työnantajanaan on varakas nainen. Varakkaalla naisella on kuitenkin irstasmielinen poika, ja Mayme tekee itsestään niin ruman kuin mahdollista välttääkseen miehen mahdolliset Maymeen kohdistuvat romanttiset ajatukset. Mayme esittää vanhaa sisäkköä de Puystereille, ja valepukunsa alta hän on rouvalle tavallinen herttainen nainen, "uudistaa" Jimmie-pojan arvostamaan naisia ja pelastaa Elsie-tyttären avioliitolta, missä hänen aviomiehenään olisi ollut häijy ulkomaalainen ja de Puystereiden omaisuutta haikaileva kreivi Limonittiez. Myöhemmin Jimmie saa tietää Maymen valepuvusta vanhana sisäkkönä ja todellisesta ulkonäöstä. Jimmie rakastuu Maymeen ja kosii häntä. Mayme vastaa myöntävästi kosintaan, ja hänestä tulee de Puysterin perheenjäsen.


title: André Bangambula Vindu

text: André Bangambula Vindu (s. 1. lokakuuta 1953 Kinshasa) on Kiinaan muuttanut kinshasankongolainen säveltäjä. Hänen teoksiaan on esitetty Afrikan, Amerikan ja Aasian maissa.


title: André Bangambula Vindu

text: Vindu opiskeli aluksi Kinshasassa vuosina 1969–76. Vuosina 1985–91 hän opiskeli muun muassa sävellystä Shanghain musiikkikonservatoriossa, josta hän sai taiteiden kandidaatin ja maisterin arvonsa. Hänet kutsuttiin tarkkailijaksi UNESCO:n Kansainväliseen säveltäjärostrumiin Pariisiin vuonna 1992. Vindu luennoi musiikin teoriasta ja saksofoninsoitosta silloisessa Zairessa. Hän toimi muun muassa Kinshasan "Centre d'Études et de Diffusion des Arts'n" musiikin laitoksen johdossa 1980-luvulla. Vindu on myöhemmin opettanut Tsing Mui Piano Companyssa Hongkongissa ja Shanghai American Schoolissa.


title: André Bangambula Vindu

text: Vindun teoksia ovat muiden muassa "Ballade" alttosaksofonille ja orkesterille (1989), "Symphonic Poem" orkesterille (1990), jousikvartetot, puhallinkvintetto sekä pianolle sävelletyt sarjat ja fuugat.


title: Luettelo Suomen pääministerien puolisoista

text: Tämä on luettelo Suomen pääministereinä toimineiden henkilöiden puolisoista. Luettelossa on kursivoitu niiden henkilöiden nimet, jotka eivät ole olleet naimisissa puolisonsa kanssa tämän pääministerikauden aikana.


title: In Neighboring Kingdoms

text: In Neighboring Kingdoms on vuonna 1910 ensi-iltansa saanut William Humphreyn ohjaama ja Beta Breuilin käsikirjoittama yhdysvaltalainen lyhyt mykkäelokuva. Elokuva on genreltään komedia, ja sen pääosassa on John Bunny. Vitagraph Studios oli elokuvan tuotantoyhtiönä ja General Film Company levittäjäyhtiönä.


title: In Neighboring Kingdoms

text: "In Neighboring Kingdoms" on varhaisimpia Norma Talmadgen elokuvia. "In Neighboring Kingdoms" onkin ensimmäinen elokuva hänen Vitagraph-sopimuksessaan. Elokuva sai ensi-iltansa 27. joulukuuta vuonna 1910. Elokuva on säilynyt nykypäivään asti, ja sitä säilytetään New Yorkissa sijaitsevassa Museum of Modern Art -taidemuseossa.


title: Alexander Domínguez

text: Alexander Domínguez Carabali (s. 5. kesäkuuta 1987) on ecuadorilainen jalkapallomaalivahti, joka on edustanut pitkään maansa pääsarjassa pelaavaa LDU Quitoa.


title: Alexander Domínguez

text: Ecuadorin jalkapallomaajoukkueessa Domínguez debytoi vuonna 2011 ja on pelannut siinä 42 ottelua. Valmentaja Reinaldo Rueda valitsi hänet ykkösmaalivahdiksi vuoden 2014 MM-kisoihin, joissa Domínguez valittiin ottelun parhaaksi pelaajaksi 0-0-tasapelissä Ranskaa vastaan. Hän teki muutamia hienoja torjuntoja pelissä. Ecuador ei selviytynyt mukaan jatkokierroksille. Domínguez on 193 senttimetriä pitkä.


title: Massimo Mutarelli

text: Massimo Mutarelli (s. 13. tammikuuta 1978 Como, Italia) on italialainen entinen jalkapalloilija, jonka viimeinen seura oli Atalanta BC vuonna 2012. Vuonna 1995 Atalantan riveissä ammattilaisuransa aloittanut keskikenttäpelaaja pelasi uransa aikana bergamolaisjoukkueen lisäksi kotimaansa Genoa CFC:ssä, US Palermo, SS Laziossa ja Bologna FC:ssä. Lazion riveissä Mutarelli pelasi myös Mestareiden liigaa. Italiaa alle 17- 18- ja 21-vuotiaissa edustanut Mutarelli pelasi ammattilaisuransa aikana 340 ottelua, joissa hän teki 18 maalia.


title: I Love You, Man

text: I Love You, Man on vuonna 2009 ensi-iltansa saanut yhdysvaltalainen romanttinen komediaelokuva, jonka on ohjannut John Hamburg. Elokuvan pääosissa esiintyvät Paul Rudd ja Jason Segel.


title: I Love You, Man

text: Kiinteistönvälittäjä Peter Klaven on juuri kihlautunut naisystävänsä Zooey Ricen kanssa. Zooey ja hänen ystävänsä Denise ja Hailey ovat hurmioituneita, mutta samalla huolissaan siitä, ettei Peterillä ole miespuolisia ystäviä. Peter salakuuntelee naisten keskustelua ja päättää hankkia itselleen ystävän ja samalla best manin.


title: I Love You, Man

text: Peter pyytää neuvoa miesten kanssa toimimiseen homoseksuaalilta pikkuveljeltään Robbielta. Peter päätyy katselemaan jalkapallo-ottelua Lonnie-nimisen miehen kanssa, mutta tämä on kovaääninen ja päätyy tappelemaan muiden katsojien kanssa. Peter lounastaa Doug-nimisen miehen kanssa, joka on kuitenkin biseksuaali ja luulee olevansa Peterin kanssa treffeillä. Seuraavaksi Peter tapaa yksinäisen Melin, mutta etukäteen näkemästään valokuvasta poiketen tämä onkin vanhus. Peter liittyy mukaan Barryn, Denisen aviomiehen, järjestämään pokeri-iltaan, mutta oluenjuontikilpailun päätteksi hän oksentaa Barryn päälle.


title: I Love You, Man

text: Peter on epätoivoinen uuden ystävän löytämisessä, kunnes isännöimässään Lou Ferrignon asuntoesittelyssä hän tapaa Sydney Fifen, sijoittajan, joka kertoo saapuneensa paikalle viettelemään naisia ja nauttimaan ilmaisesta ruoasta. Miehet viettävät illan baarissa ja ystävystyvät. Sydney kutsuu Peterin autotalliinsa, ”miesten luolaan”, jossa miehet pitävät hauskaa ja nauttivat molempien palvomasta Rush-rockyhtyeestä.


title: I Love You, Man

text: Peterin ja Zooeyn on tarkoitus viettää yhteinen ilta television ääressä, mutta Sydney kutsuu molemmat Rushin konserttiin. Miehet nauttivat esityksestä, mutta Zooey kokee jäävänsä huomiotta. Sydney tekee Peterin vaikeutuneeksi kysyessään, miksi tämä on menossa naimisiin juuri Zooeyn kanssa. Peterin seurassa Sydney päätyy tappelemaan Lou Ferrignon kanssa ja asettaa Peterin työn osalta hankalaan asemaan. Hän myös pyytää Peteriltä kahdeksan tuhannen dollarin lainaa, jolloin Zooey alkaa epäillä Sydneyn tarkoitusperiä. Peter esittää kihlatulleen kysymyksen siitä, miksi he ovat menossa naimisiin. Zooey vihastuu ja siirtyy asumaan väliaikaisesti Denisen luokse.


title: I Love You, Man

text: Peter huomaa Sydneyn käyttäneen lainarahat naurettaviin mainostauluihin. Peter pitää tekoa epämiellyttävänä ja päättää lopettaa ystävyyssuhteensa Sydneyyn, mikä edesauttaa saamaan välejä kuntoon Zooeyn kanssa. Pian Peter saa kuitenkin huomata, että Sydneyn luomat mainokset edistävät liiketoimintaa, varmistavat Ferrignon talon onnistuneen myynnin ja houkuttelevat uusia asiakkaita. Peter alkaa tuntea pahaa oloa katkaistuaan välit Sydneyyn, mutta ei silti kutsu tätä häihinsä. Peter kokoaa suuren joukon best maneja, joihin kuuluvat isä Oswald, pikkuveli Robbie, Lou Ferrigno, Lonnie, Doug ja Mel. Tästä huolimatta Peter näyttää hieman surulliselta ja vaikuttaa kaipaavan Sydneytä. Zooey päättää kutsua Sydneyn, joka onkin jo matkalla häihin. Juuri ennen vihkivalaa Sydney saapuu paikalle. Mies lupaa palauttaa lainaamansa rahat ja sanoo, että mainostaulut ovat hänen häälahjansa. Sydney liittyy best manien joukkoon.


title: Captivating Mary Carstairs

text: Captivating Mary Carstairs on vuonna 1915 ensi-iltansa saanut Bruce M. Mitchellin ohjaama ja tuottama yhdysvaltalainen mykkä romanttinen komediaelokuva, jonka pääosassa on Norma Talmadge. National Pictures Company toimi elokuvan tuotantoyhtiönä. "Captivating Mary Carstairs" oli Talmadgen ensimmäinen Hollywood-elokuva.


title: Captivating Mary Carstairs

text: Elokuvan käsikirjoituksen laati Anthony Coldeway Henry Sydnor Harrisonin samannimisen romaanin (1910) pohjalta. "Captivating Mary Carstairs" kuvattiin Kalifornian Los Angelesin kaupunginosassa West Hollywoodissa, joka on nykyään itsenäinen kaupunki. "Captivating Mary Carstairsin" fiaskoksi muodostunut tuotanto johti elokuvan huonoon menestykseen. Elokuva oli saanut ensi-iltansa 27. elokuuta vuonna 1915 Hollywoodissa. Elokuvassa esiintyi myös Talmadgen Constance-sisar. Elokuvan nykyään oletetaan olevan kadonnut.


title: Captivating Mary Carstairs

text: Mary Carstairsin isä, joka ei ole nähnyt tytärtään asumuseronsa jälkeen, palkkaa nuoren miehen kidnappaamaan hänet. Nuori mies, joka sieppaa Maryn satamassa, rakastuu häneen. Ennen kuin he palaavat herra Carstairsin talolle, he karkaavat naimisiin.


title: Kolmistaan (elokuva)

text: Kolmistaan on suomalainen romanttinen draamaelokuva, joka sai ensi-iltansa 1. helmikuuta 2008. Elokuvan on ohjannut ja käsikirjoittanut Peter Lindholm. Elokuva julkaistiin DVD:llä 6. kesäkuuta 2008. Katri Ylanderin "Kaikki nämä sanat" -albumin kappale ”Sirkus” toimi elokuvan tunnuskappaleena.


title: Kolmistaan (elokuva)

text: Elokuva kertoo ihastumisesta, rakkauden rajoista ja avioliitosta. Onnellista perhe-elämää vaimonsa Marian ja kahden lapsensa kanssa viettävä Tomi törmää sisustusliikkeenmyyjään Janitaan, joka ihastuu tietämättään varattuun mieheen. Tomi ja Janita aloittavat suhteen, ja pettämisen sijaan Tomi kertoo Janitasta vaimolleen.


title: Kolmistaan (elokuva)

text: Elokuvan budjetti oli 1 062 302 euroa, josta Suomen elokuvasäätiön tukea oli 550 000 euroa. Elokuvaa esitettiin 20 elokuvateatterissa ja sen näki 22 025 katsojaa.


title: Korppikotkan kolme päivää

text:
Korppikotkan kolme päivää ("Three Days of the Condor") on Sydney Pollackin ohjaama poliittinen jännityselokuva vuodelta 1975.
Sen pääosia esittävät Robert Redford, Faye Dunaway, Cliff Robertson ja Max von Sydow. Lorenzo Semple Jr. ja David Rayfiel käsikirjoittivat elokuvan vuonna 1974 ilmestyneen James Gradyn samannimisen jännitysromaanin pohjalta.


title: Korppikotkan kolme päivää

text: Joe Turner (Robert Redford) työskentelee julkaistujen tekstien analysoijana CIA:n pienessä, kustannusyhtiöksi naamioidussa sivutoimistossa Manhattanilla. Turnerin koodinimi on Condor eli korppikotka. Hän on juuri raportoinut CIA:n päämajaan eräästä heikkolaatuisesta jännitysromaanista, sen oudoista juonielementeistä ja erikoisesta valikoimasta kieliä, joille romaani on käännetty. Päivänä jona hän odottaa palautetta raportistaan, hän lähtee noutamaan lounasta. Sillä aikaa ryhmä aseistettuja miehiä, johtajanaan palkkamurhaaja Joubert (Max von Sydow) tunkeutuu toimistoon, ampuu koko henkilökunnan hengiltä ja poistuu yhtä nopeasti kuin tulikin.


title: Korppikotkan kolme päivää

text: Turner palaa, toteaa tapahtuneen ja ymmärtää olevansa suuressa vaarassa. Hän soittaa CIA:n päämajaan ja sopii paikan mistä hänet tullaan pelastamaan. Tapaaminen osoittautuu kuitenkin ansaksi, jonka Turner täpärästi välttää. Turner valitsee satunnaisen naisen, Kathy Halen (Faye Dunaway) ja pakottaa tämän piilottamaan hänet asuntoonsa Brooklyniin. Siellä Turner pitää naista vankina omassa kodissaan ja yrittää saada selville, mitä on tekeillä. Naisen ymmärtäessä tilanteen heidän suhteensa lämpenevät ja he harrastavat seksiä. Pian Turnerin piilopaikka tulee tappajien tietoon, ja asuntoon tunkeutuu postinkantajaksi naamioitunut murhaaja. Taistelun jälkeen Turnerin onnistuu tappaa tunkeutuja.


title: Korppikotkan kolme päivää

text: Turner tajuaa ettei voi luottaa kehenkään CIA:ssa ja aloittaa kissa- ja hiiri-leikkinsä CIA:n New Yorkin päällikön Higginsin (Cliff Robertson) kanssa. Turner onnistuu entisenä puhelinasentajana salakuuntelemaan Joubertin puhelun eräälle Atwoodille. Hän selvittää Atwoodin osoitteen Washingtonissa ja tunkeutuu tämän asuntoon aseella uhaten. Turner saa selville, että hänen tekemänsä raportti oli auttanut paljastamaan salaliiton Lähi-idän öljykenttien valtaamiseksi. Yllättäen asuntoon ilmestyy Joubert, joka ei tapakaan Turneria vaan Atwoodin. Joubert kertoo toimeksiantonsa muuttuneen: hän toimii taas CIA:n puolella. Hän kohtelee hämmentynyttä Turneria hyvin ja neuvoo tätä pakenemaan ulkomaille. Turner ei innostu, ja Joubert sanoo Turnerin olevan yhä tappolistalla. Hän tuntuu jopa tietävän, miten murha aiotaan tehdä.


title: Korppikotkan kolme päivää

text: Turner palaa New Yorkiin ja tapaa Higginsin vilkkaalla kadulla, The New York Timesin toimitalon edessä. Higgins puolustaa öljykenttien valtaussuunnitelmaa Yhdysvaltain tulevaisuuden turvaamisen nimissä. Turner kertoo vuotaneensa jutun lehdistölle. Higgins kysyy, miten Turner voi olla varma että juttu julkaistaan. Hämmentyneen näköinen Turner alkaa kävellä pois, ja Higgins huutaa hänen peräänsä: ”Voit yrittää paeta, mutta miten kauas pääset jos juttua ei julkaistakaan?” Elokuva päättyy pysäytyskuvaan Turnerista ohittamassa joululauluja laulavaa pelastusarmeijalaisryhmää.


title: Korppikotkan kolme päivää

text: "Korppikotkan kolme päivää" oli ehdolla parhaan leikkauksen Oscar-palkinnon saajaksi. Elokuvan käsikirjoittajat palkittiin Edgar-palkinnolla vuoden parhaasta jännityselokuvan käsikirjoituksesta.


title: Korppikotkan kolme päivää

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Angry Birds Transformers

text: Angry Birds Transformers on Rovio Entertainmentin kymmenes "Angry Birds" -peli, joka julkaistiin lokakuussa 2014 iOS:lle ja Androidille. Peli kehitettiin yhdessä Hasbron kanssa. Hasbro on julkaissut myös pelin mukaisia leluja, joita on mahdollista skannata QR-koodien avulla peliin pelattaviksi hahmoiksi.


title: Daniel Kollar

text: Daniel Kollar (s. 29. maaliskuuta 1994, Seinäjoki) on suomalainen jalkapalloilija, joka pelaa maalivahtina Ykkösen HIFK:ssa. Kollar on pelannut Veikkausliigassa FC Hongan ja PK-35 Vantaan riveissä yhteensä 45 ottelua.


title: Daniel Kollar

text: Daniel Kollarin ura aikuisten tasolla alkoi kaudella 2010, kun hän nousi Veikkausliigassa pelanneen FC Hongan reservijoukkue Pallohongan kokoonpanoon. Kollar pelasi kausina 2010–2012 yhteensä 36 Kakkosen ottelua. Kauden 2013 Kollar pelasi lainalla Ykkösen AC Kajaanissa.


title: Daniel Kollar

text: Kollar debytoi Veikkausliigassa 4. toukokuuta 2014 ottelussa FC Honka–FF Jaro. Hän jakoi torjuntavastuun kauden 2014 aikana Walter Viitalan kanssa ja pelasi yhteensä 18 liigaottelua. FC Honka oli Veikkausliigassa yhdestoista, mutta se menetti sarjapaikkansa, kun seura ei saanut liigalisenssiä seuraavalle kaudelle.


title: Daniel Kollar

text: Kaudeksi 2015 Kollar siirtyi Ykkösen PS Kemiin. Kollar jakoi torjuntavastuun Juhani Pennasen kanssa, ja Ykkösen otteluita kertyi kauden aikana 18. PS Kemi voitti Ykkösen kaudella 2015 ja nousi Veikkausliigaan.


title: Daniel Kollar

text: Kollar siirtyi kaudeksi 2016 Veikkausliigaan nousseen PK-35 Vantaan riveihin. Kollar pelasi kauden 2016 aikana PK-35:n ykkösmaalivahtina 27 liigaottelua. PK-35 jäi kaudella 2016 Veikkausliigassa viimeiseksi, ja seura meni kauden päätteeksi konkurssiin.


title: Daniel Kollar

text: Kaudeksi 2017 Kollar siirtyi Ykkösen Gnistaniin. Kollar aloitti kauden Gnistanin ykkösmaalivahtina, mutta menetti paikkansa loppukaudesta Alessandro Marzuolille. Kollar pelasi kaudella 2017 yhteensä 13 Ykkösen ottelua. Gnistan jäi sarjassa viimeiseksi ja putosi Kakkoseen. Kauden pääteeksi hän pelasi kaksi liigakarsintaottelua Veikkausliigassa pelanneen HIFK:n riveissä.


title: Daniel Kollar

text: Kollar siirtyi pysyvästi Ykköseen pudonneen HIFK:n riveihin kaudeksi 2018.


title: Daniel Kollar

text: Daniel Kollar debytoi ikäluokkansa (1994) maajoukkueessa 15-vuotiaana 25. elokuuta 2009 Norsjössä pelatussa ottelussa Ruotsi–Suomi. Hän pelasi oman ikäluokkansa maajoukkueessa 31 ottelua sekä yhden ottelun vuotta vanhempien (1993) maajoukkueessa.


title: You Again

text: You Again on vuonna 2010 ensi-iltansa saanut yhdysvaltalainen komediaelokuva, jonka on ohjannut Andy Fickman. Elokuvan pääosissa esiintyvät Kristen Bell, Jamie Lee Curtis, Sigourney Weaver ja Odette Yustman.


title: You Again

text: Marni Olsen on Ridgefieldin high schoolia käyvä koulukiusattu nuori, joka tekee videota siitä, kuinka paljon hän vihaa kouluaan ja erityisesti kiusaajista pahinta, Joanna Clarkia. Marnin veli Will on komea ja suosittu koripallon pelaaja, joka häviää tärkeän ottelun, kun Joanna tönäisee Marnia ja Will törmää kaatuvaan siskoonsa.


title: You Again

text: Kymmenen vuotta myöhemmin Marni on työssään menestyvä nuori nainen. Hän vierailee Willin sekä isänsä Markin ja äitinsä Gailin luona, koska Will on menossa naimisiin. Kauhukseen Marni huomaa, että morsian on Joanna, joka ei kuitenkaan vaikuta tunnistavan Marnia. Paikalle saapuu myös Joannan täti, Ramona, joka oli nuoruudessaan Gailin paras ystävä, kunnes hän oli työntänyt Gailin uima-altaaseen tanssiaisissa. Vaikka Gail on halukas unohtamaan menneet, hän toivoo olevansa ”parempi” kuin Ramona, vaikka tämä onkin menestyvä ja rikas nainen, joka omistaa hotelleja ja matkustaa yksityislentokoneella.


title: You Again

text: Marni ei halua unohtaa sitä kuinka paljon Joanna on häntä kiusannut, ellei hän saa tältä anteeksipyyntöä. Marni yrittää valottaa Joannan pahoja tekoja veljelleen, mutta ei onnistu pääsemään kahdenkeskiseen keskusteluun Willin kanssa, ja pian Marni tajuaa, ettei Joanna ole unohtanut tyttöjen yhteistä menneisyyttä. Joanna ei suostu pyytämään anteeksi, ja sen sijaan hän käyttäytyy Marnia kohtaan epäkunnioittavasti.


title: You Again

text: Will kohtaa Timin, jonka Joanna paljastaa entiseksi poikaystäväkseen. Tim näyttää järkyttyneeltä kuullessaan Joannan menevän naimisiin Willin kanssa. Marni päättää käyttää Timiä hyödykseen häiden pilaamisessa ja ottaa Timin mukaansa hääillallisten harjoituksiin. Tim pitää maljapuheen, jossa hän surkuttelee sitä, kuinka Joanna jätti hänet aikoinaan alttarille. Illallisella Marni esittää videon, jossa paljastuu, että Joanna oli nuorempana ylimielinen koulukiusaaja. Will poistuu raivoissaan paikalta. Joanna hyökkää Marnin kimppuun, ja Marni puolustautuu. Will palaa paikalle ja syyttää kihlattuaan kiusaajaksi ja valehtelijaksi, mutta tuomitsee myös Marnin siitä, kuinka tämän olisi pitänyt ilmoittaa asiasta etukäteen eikä pilata illallista. Will sivuuttaa Joannan anteeksipyynnöt.


title: You Again

text: Ramona syyttää Gailia siitä, että vaikka he olivat ystäviä, Gail pilasi hänen high school -vuotensa haluamalla aina menestyä paremmin ja ottamalla Ramonan ihastuksen tanssiparikseen. Toisaalta Ramona kiittää Gailia siitä, että tämän alistava käytös sai Ramonan ponnistelemaan ja hankkimaan menestystä myöhemmällä iällä. Gail pyytää anteeksi ja toteaa, että hän pitää rakasta perhettään omana menestyksenään. Ramona myöntää olevansa kateellinen Gailille siitä, että tällä on yhtenäinen perhe, ja kertoo pelänneensä Gailin omivan Joannan itselleen.


title: You Again

text: Marni kohtaa surullisen Joannan, joka myöntää katuvansa tekojaan ja tuntevansa itsensä kauheaksi ihmiseksi. Hän kuitenkin sanoo rakastavansa Williä ja tämän perhettä, ja pyytää Marnilta anteeksi, jolloin tämä lupaa saada Joannan ja Willin takaisin yhteen. Will ja Joanna sopivat välinsä puumajassa, joka kuitenkin romahtaa, ja hääpari joutuu sairaalaan. Marni päättää järjestää häät sairaalassa. Hääjuhlissa Gail tutustuttaa Ramonan Richieen, jonka Ramona nuoruudessaan halusi tanssiparikseen. Richie pyytää Ramonaa treffeille. Marni ryhtyy parisuhteeseen Charlien – Willin parhaan kaverin – kanssa. Marnin isoäiti Bunny kohtaa häissä vanhan naisen, Helenin, joka high schoolissa kähvelsi pojan, josta Bunny oli kiinnostunut. Bunny kostaa kähveltämällä häissä Helenin tanssiparin.


title: The Children in the House

text: The Children in the House on vuonna 1916 ensi-iltansa saanut Chester M. Franklinin ja Sidney Franklinin ohjaama yhdysvaltalainen mykkä melodraama, jonka pääosassa on Norma Talmadge.


title: The Children in the House

text: "The Children in the House" -elokuvan käsikirjoituksen laati Roy Somerville, ja se kuvattiin Kalifornian Los Angelesin Hollywoodissa sijaitsevilla tuotantoyhtiö Fine Arts Film Companyn studioilla Sunset Boulevardin varrella. "The Children in the House" sai ensi-iltansa Yhdysvalloissa 30. huhtikuuta vuonna 1916. Elokuvan Yhdysvaltain teatterilevityksestä vastasi Triangle Film Corporation.


title: The Children in the House

text: "The Children in the House" on säilynyt kokonaisena nykypäivään asti, ja se on julkaistu VHS:lle ja DVD:lle. Elokuvasta on julkaistu DVD-versiot vuosina 2006, 2010 ja 2011. Lisäksi elokuvan kopiota säilytetään George Eastman House -museossa ja Los Angelesin Kalifornian yliopistossa.


title: The Children in the House

text: Cora valitsee rahan rakkauden sijaan. Hän avioituu varakkaan pankinjohtajan pojan Arthur Vincentin kanssa nuoruuden ensirakkauden Charles Brownin sijasta. Aviopari saa kaksi lasta, mutta vaimo ja lapset eivät saa Arthuria irti kabareetanssija Jane Courtenaysta, jonka kanssa hän viettää suurimman osan ajastaan. Cora viettää paljon aikaa lastensa, sisarensa ja hänen aviomiehensä (Charles Brownin veli) kanssa, ja toivoo naineensa paremman aviomiehen. Pian Janen taloudelliset vaatimukset Arthurille alkavat tulla kohtuuttomiksi, ja Arthur alkaa suunnitella muutamien ystäviensä kanssa pankkiryöstöä isänsä pankkiin. Pankkiryöstön jälkeen todisteet viittaavat Charlesiin, joka toimii pankin kassanhoitajana. Viimein poliisi nappaa oikeat ryöstäjät, ja Arthur kuolee takaa-ajon yhteydessä. Lopulta Cora tajuaa virheensä, että miksei hän avioitunut Charlesin kanssa ennen Arthurin kuvioihin astumista, ja kaksikko palaa yhteen.


title: Kasikko

text: Kasikko () on kylä Leningradin alueen Jaaman piirin Kattilan kunnassa Venäjällä. Se sijaitsee Syväjärven länsipuolella 18 kilometriä Kattilasta luoteeseen. Kylässä on kymmenen asukasta (vuonna 2010).


title: Kasikko

text: Jaaman ujestin Toldogan pogostaan kuulunut kylä mainitaan autiona ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 siellä asui 117 vatjalaista ja kaksi savakkoa Kylän talonpojat olivat 1860-luvulle saakka viereisen kartanon maaorjia, jotka kuuluivat aluksi Soikkolan ja vuodesta 1878 lähtien Valkovitsan ortodoksiseen seurakuntaan.


title: Kasikko

text: Kasikon kartanon perusti 1700-luvun lopussa valtioneuvoksen leski Darja Polenova. Myöhemmin sen omisti sensorina sekä "Vestnik Jevropy" ja "Russkaja starina" -lehtien toimittajana tunnettu Nikolai Kruze, joka rakensi sinne myllyn ja majatalon kapakoineen. Hänen perillisensä perusti vuonna 1911 sahan läheiselle Mustajoelle. Kartanosta muistuttavat nykyään vain sen puiston vanhat puut.


title: Kasikko

text: Neuvostoaikana Kasikko kuului ensin Villikaisin ja myöhemmin Kattilan kyläneuvostoon. Vuonna 1997 siellä oli 28 ja vuonna 2007 kuusi asukasta.


title: Suuri-Rasi

text: Suuri-Rasi () on kylä Leningradin alueen Jaaman piirin Kattilan kunnassa Venäjällä. Se sijaitsee Syväjärven itäpuolella 13 kilometriä Kattilasta pohjoiseen. Kylässä on 18 asukasta (vuonna 2010).


title: Suuri-Rasi

text: Jaaman ujestin Toldogan pogostaan kuulunut Rasi ("Rasja") mainitaan ensimmäisen kerran Novgorodin Vatjan viidenneksen verokirjassa vuonna 1500. Ruotsalaisten 1600-luvun alussa laatimassa maakirjassa esiintyvät Suuri- ja Pieni-Rasi sekä autio ”Keski-Rasi” ("Rasia Seredneia"). Peter von Köppenin mukaan vuonna 1848 Suuressa eli ”Suomalaisessa” Rasissa ("Tšuhonskaja Rassija") asui 75 savakkoa ja 20 vatjalaista. Kylän talonpojat olivat 1860-luvulle saakka Utesenin (ven. "Utešenije") kartanon maaorjia. Myöhemmin Rasi (Suuri-Rasi) mainitaan inkerinsuomalaisena kylänä, jonka asukkaat kuuluivat Kattilan luterilaiseen seurakuntaan.


title: Suuri-Rasi

text: Neuvostoaikana Suuri-Rasi kuului Kattilan kyläneuvostoon. Vuonna 1997 siellä oli 48 ja vuonna 2007 27 asukasta.


title: Suuri-Kontu

text: Suuri-Kontu eli Suuri-Valkovitsa () on kylä Leningradin alueen Jaaman piirin Kattilan kunnassa Venäjällä. Se sijaitsee Syväjärven ja Paapinajärven välisen kannaksen länsipuolella 18 kilometriä Kattilasta luoteeseen. Kylässä on 29 asukasta (vuonna 2010).


title: Suuri-Kontu

text: Jaaman ujestin Toldogan pogostaan kuulunut Valkovitsa mainitaan ensimmäisen kerran Novgorodin Vatjan viidenneksen verokirjassa vuonna 1500. Sen kieleltään itämerensuomalaiset asukkaat harjoittivat maanviljelyä ja kalastusta sekä valmistivat rautaa paikallisesta malmista. Peter von Köppenin mukaan vuonna 1848 Suuressa-Valkovitsassa asui 135 vatjalaista. Ennen 1860-lukua kylän talonpojat olivat Valkovitsan kartanon maaorjia. 1800-luvun alussa rakennetun kartanon omistaja perusti vuonna 1878 Valkovitsan ortodoksisen seurakunnan, jolle rakennettiin arkkitehti Bulanovin suunnittelema kirkko. Sitä ennen asukkaat kuuluivat Soikkolan seuraukuntaan. Kylässä puhuttiin vatjaa vielä vuonna 1892, mutta toisen maailmansodan aikana se oli jo kokonaan venäläistynyt.


title: Suuri-Kontu

text: Neuvostoaikana Suuri-Valkovitsa kuului ensin Villikaisin ja myöhemmin Kattilan kyläneuvostoon. Vuonna 1997 kylässä oli 35 ja vuonna 2007 23 asukasta. Valkovitsan kartanon päärakennus ja kylän kirkko ovat tuhoutuneet. Osa kartanon puistoalueesta on säilynyt ja sen rinteeltä avautuu komea näköala lähistön järville ja Suomenlahdelle.


title: Suuri-Kontu

text: Valkovitsan rautatieasema sijaitsee melko kaukana kylästä Kattilasta Laukaansuuhun johtavan radan varrella. Asemalla on kahdeksan asukasta.


title: Abel Nyholm

text: Abel Nyholm (25. tammikuuta 1845 Suodenniemi – 2. joulukuuta 1907 Virrat) oli suomalainen kirkkoherra, valtiopäivämies ja suomentaja.


title: Abel Nyholm

text: Nyholmin vanhemmat olivat Merikarvian kirkkoherra Gustaf Nyholm (1820–1879) ja Hilma Annell. Hän pääsi ylioppilaaksi Turun lukiosta 1866 ja suoritti teologian erotutkinnon Helsingin yliopistossa 1869. Nyholm vihittiin papiksi 1870.


title: Abel Nyholm

text: Nyholm toimi kirkkoherrana Vaasassa 1879–1894 ja Virroilla 1894–1907. Hän sai rovastin arvon 1885. Nyholm osallistui säätyvaltiopäiville papiston edustajana.


title: Abel Nyholm

text: Nyholm oli naimisissa vuodesta 1874 Ilmajoen kirkkoherran Carl Rudolf Forsmanin tyttären Elisabet Forsmanin (1854–1910) kanssa. Heidän lapsiaan olivat professori Yrjö Airila ja kielentutkija Martti Airila.


title: Laura Marsin silmät

text: Laura Marsin silmät ("Eyes of Laura Mars") on Irvin Kershnerin ohjaama psykologinen trilleri vuodelta 1978. Sen pääosissa näyttelevät Faye Dunaway ja Tommy Lee Jones. Käsikirjoituksen muokkasi David Zelag Goodman uraansa aloitelleen kauhuohjaaja John Carpenterin elokuvayhtiölle tarjoamasta tarinasta ”Eyes”, ja "Laura Marsin silmistä" tuli näin ensimmäinen merkittävä elokuva, jossa Carpenter oli mukana.


title: Laura Marsin silmät

text: Nimirooli oli alun perin tarkoitettu tuottaja Jon Petersin silloiselle naisystävälle Barbra Streisandille, mutta tämä kieltäytyi ottamasta roolia sen väkivaltaisen erotiikan vuoksi. Nimiosaan valittiin Faye Dunaway, joka oli juuri voittanut Oscarin roolistaan elokuvassa "Kasvot kuvaruudussa". Streisand kuitenkin piti elokuvan tunnussävelmäksi valitusta laulusta ”Prisoner” ja esittää sen elokuvan soundtrackillä.


title: Laura Marsin silmät

text: "Laura Marsin silmiä" on luonnehdittu amerikkalaiseksi versioksi italialaisten kauhuelokuvien giallo-lajityypistä. Elokuva tunnetaan myös juonensa monista harhautuksista ja yllättävästä loppuratkaisusta.


title: Laura Marsin silmät

text: Laura Mars (Faye Dunaway) on kuuluisa muotivalokuvaaja, joka on erikoistunut tyylitellyn väkivaltaisiin kuviin. Keskellä hänen kuviaan koskevaa kiistelyä niiden mahdollisesta väkivallan ihannoinnista ja naisten alistamisesta Laura Mars alkaa saada näkyjä, joissa tuntee näkevänsä murhaajan teot tämän silmien kautta.


title: Laura Marsin silmät

text: Poliisimies John Neville (Tommy Lee Jones) näyttää Lauralle kuvia selvittämättömistä henkirikoksista, ja monet niistä muistuttavat yllättävän tarkoin Lauran lavastamia muotikuvatilanteita. Lauran tuttuja muotialan ihmisiä alkaa joutua murhien uhriksi, ja Lauran omat näyt alkavat vaikuttaa siltä, että myös hänen oma henkensä on uhattuna.


title: Laura Marsin silmät

text: Laura ja John Neville rakastuvat, ja vähitellen tilanteet johtavat Lauran kohtaamaan tappajan, joka murtautuu hänen asuntoonsa. Paljastuu, että sarjamurhaaja onkin John Neville. Laura surmaa hänet ja soittaa poliisin.


title: Laura Marsin silmät

text: The New York Timesin Janet Maslin piti elokuvan loppuratkaisua typeränä, mutta elokuvaa muuten kekseliäänä. Roger Ebertin mielestä "Laura Marsin silmät" oli kliseinen nainen pulassa -tarina. Vaihtelevista kritiikeistä huolimatta elokuva menestyi hyvin teattereissa ja kerrytti 20 miljoonan Yhdysvaltain dollarin tuotot seitsemän miljoonan tuotantokustannustensa vastineeksi. Video-oppaassa vuodelta 1995 Bello Romano luonnehti elokuvaa tyylikkääksi mutta ei kovin vaikuttavaksi ja antoi sille kolme tähteä viidestä.


title: Positiivisin Tamperelainen

text: Vuoden Positiivisin Tamperelainen on Tammerkosken Nuorkauppakamari ry ja Positiivarit Oy:n yhdessä järjestämä vuosittainen kilpailu. Valinnan tarkoituksena on yhteiskunnan haasteiden, maailman taloustilanteen ja muun epävarmuuden keskellä herättää suomalaiset näkemään ympärillään oleva positiivisuus, sen tuomat mahdollisuudet, valaa uskoa tulevaisuuteen sekä ennen kaikkea palkita onnistumista. Valinnan kohteena voi olla henkilö, yritys tai yhteisö, joka on toiminnallaan vaikuttanut ympäristössään positiivisesti esimerkiksi merkittävillä saavutuksilla, auttanut muita onnistumaan, pitkäjänteisellä työllä tai on muuten osoittanut todellista tahdonvoimaa, sisua ja ahkeruutta.


title: Positiivisin Tamperelainen

text: Vuosittain kilpailulle valitaan raati, joka valitsee kilpailun ehdokkaat sekä päättää lopullisen voittajan. Julkistamistilaisuus on pidetty usean vuoden ajan Kukkaisviikolla heinäkuussa. Voittaja julkistetaan sekä kukistetaan Kukkaistorin Kukkaislavalla ja palkitaan kunniakirjalla sekä kajaanilaisen kuvanveistäjän Esko Määtän suunnittelemalla patsaalla. Voittaja lähetetään kansalliseen kilpailuun, jossa Suomen Nuorkauppakamarit ry sekä Positiivarit Oy valitsevat ja palkitsevat kunniamaininnalla Vuoden Positiivisimman Suomalaisen.


title: Positiivisin Tamperelainen

text: Keväällä 1991 Suomi oli ajautumassa lamaan. Positiivarit seurasivat hämmentyneinä kun tiedotusvälineet lietsoivat koko kansan yhteistuumin odottamaan huonoja aikoja. Todellisista vaikeuksista olisimme varmasti selvinneet kohtuullisin kivuin, mutta kun yhä useampi löi lapion pystyyn santakasaan olimme pulassa, isossa pulassa. Sitä saa mitä odottaakin saavansa. Positiivarit halusivat yrittää saisimmeko hieman useamman suomalaisen odottamaan parempaa, ei huonompaa. He julistivat valtakuntaan positiivisuusviikon. Ja ajattelivat josko tuo viikko ja sen sanoma saisi sen verran julkisuutta, että yhä useampi rohkenisi ajatella myönteisesti huomisesta ja antaisi ajatuksensa näkyä myös toiminnassa. He lähtivät räväkästi liikkeelle, järjestivät Lahdessa tiedotustilaisuuden ja antoivat vastalääkettä laman lietsojille. Pian tultiin huomaamaan, että hyvin monet olivat samaa mieltä, mutta pelänneet tulevansa naurun alaisiksi jos olisivat sanoneet ääneen sen, mitä ajatuksissa liikkui. Me varustimme itsemme panssareilla, joihin eivät negatiivareiden piikit uponneet.


title: Positiivisin Tamperelainen

text: Positiivisuusviikko on lunastanut paikkansa ja tarjoaa sadoille, ellei tuhansille organisaatioille teemaviikon, jolloin nostetaan kaikkien näkyville ne arvot, joista onnistumiset rakennetaan. Vuoden Positiivisimman Suomalaisen palkitseminen aloitettiin 1993. Kaksi vuotta aiemmin (1991) julistettiin ensin positiivisuusviikko ja seuraavana vuonna (1992) perustettiin Onnistujien klubi, jonka tehtäväksi valintojen suorittaminen annettiin. Paikalliset Nuorkauppakamarit toteuttavat oman alueensa vuoden positiivisimman valinnan yhdessä paikallisten yhteistyökumppaneiden kanssa. Vuoden Positiivisin Suomalainen julkistetaan vuosittain positiivisuusviikolla järjestettävässä seminaarissa. Tampereella vuoden positiivisimman valitseminen tehtiin ensimmäisen kerran vuonna 2004. Ja siitä lähtien valinta on suoritettu vuosittain. Kilpailun raati voi lisäksi myöntää myös Arjen Sankari, Positiivisin Tamperelainen teko, Positiivisin Persoona tai Positiivisin Nuori Tamperelainen kunniamaininnan/palkinnon, mikäli katsoo siihen olevan edellytykset. Tämän palkinnon saaja levittää positiivisuutta, iloa ja elämänmyönteisyyttä ympärilleen. Arjen Sankari voi olla henkilö tai taho, tärkeintä on asenne ja saavutukset ihmisten keskuudessa.


title: Positiivisin Tamperelainen

text:
Arjen sankarit:
Positiivisin Tamperelainen Teko:
Positiivisin Tamperelainen Persoona


title: Positiivisin Tamperelainen

text: Positiivisin Nuori Tamperelainen


title: Positiivisin Tamperelainen

text: Positiivisin Tamperelainen ilmiö


title: Olympos on valloitettu

text: Olympos on valloitettu () on vuonna 2013 ensi-iltansa saanut yhdysvaltalainen toimintatrilleri, jonka on ohjannut Antoine Fuqua. Elokuvan pääosissa esiintyvät Gerard Butler, Aaron Eckhart, Morgan Freeman ja Angela Bassett. Se kertoo pohjoiskorealaisista terroristeista, jotka valloittavat Valkoisen talon.


title: Olympos on valloitettu

text: Mike Banning, entinen Ranger ja Green Berets -sotilas, johtaa salaista palvelua ja suojelee presidentti Benjamin Asheria. Banningilla on myös henkilökohtainen ystävyyssuhde sekä presidenttiin että tämän puolisoon ja Connor-poikaan. Varainkeruukampanjan aikana presidentin limusiini luisuu mustalla jäällä sillan päällä, ja auto jää horjumaan sillan reunalle. Banning onnistuu pelastamaan autosta vain presidentin, mutta tämän puoliso sekä kaksi salaisen palvelun agenttia putoavat sillalta jäiseen jokeen ja menehtyvät. 18 kuukautta myöhemmin Banning työskentelee valtiovarainministeriössä. Hän on eronnut presidentin suojelutehtävistä, koska ei ole päässyt eroon sillalla tapahtuneen onnettomuuden luomista kauhukuvista.


title: Olympos on valloitettu

text: Presidentti Asherin ja Etelä-Korean pääministerin Lee Tae-Woon välisen neuvottelutilanteen aikana roska-autonkuljettajiksi ja turisteiksi naamioituneet pohjoiskorealaiset terroristit hyökkäävät Valkoiseen taloon hyödyntämällä kaapattua Lockheed C-130 Hercules -lentokonetta. Hyökkäys onnistuu, ja presidentti Asher sekä muita korkea-arvoisia virkamiehiä pidetään panttivankeina Valkoisen talon maanalaisessa bunkkerissa. Terroristit luovat videoyhteyden Pentagoniin ja teloittavat ”maanpetturina” pidetyn pääministeri Leen suorassa lähetyksessä. Valkoista taloa puolustava agentti Roma lähettää juuri ennen kuolemaansa Lynne Jacobsille, salaisen palvelun johtajalle viestin ”"Olympos on valloitettu"”.


title: Olympos on valloitettu

text: Hyökkäyksen pääsuunnittelijan, terroristi Kang Yeonsakin tavoitteena on yhdistää Pohjois- ja Etelä-Korea. Kang uhkaa teloittaa presidentti Asherin, jos Yhdysvallat ei vedä 7. laivastoaan pois Korean niemimaalta. Kang uhkaa myös räjäyttää kaikki Yhdysvaltain ydinaseet siiloissaan, mikä tekisi Yhdysvalloista autiomaan. Tuho onnistuisi Cerberus-ohjelmalla, joka on kehitetty turvamekanismiksi estämään vahingossa laukaistut ydinohjukset. Ohjelma on käynnistettävissä presidentin, puolustusministerin ja esikuntapäälliköiden puheenjohtajan hallussa olevilla turvakoodeilla. Asher käskee alaisiaan paljastamaan koodit, mutta ei aio paljastaa omaansa.


title: Olympos on valloitettu

text: Banning liittyy Valkoisen talon puolustajiin ja häiritsee terroristien toimintaa talon sisällä. Hän saa satelliittipuhelimella yhteyden Lynne Jacobsiin sekä Allan Trumbulliin, edustajainhuoneen puhemieheen, joka nyt hoitaa presidentin virkaa. Banning ottaa ensimmäiseksi tehtäväkseen pelastaa Connor, jota Kang aikoo käyttää hyväkseen, jotta Asher paljastaisi turvakoodinsa. Banning löytää Connorin ja lähettää tämän pois Valkoisesta talosta. Hän alkaa tiedustella ja tappaa terroristeja yksi kerrallaan.


title: Olympos on valloitettu

text: Maavoimien esikuntapäällikkö Edward Clegg vakuuttaa Trumbullin käskemään Navy SEAL -joukkojen hyökkäyksen Valkoiseen taloon, tarkoituksenaan saada erikoisjoukot tunkeutumaan taloon katolta ja sulkemaan Cerberus. Benning huomaa, että Kangin joukoilla on pääsy katolla olevaan kauko-ohjattavaan Hydra 6 -ilmatorjunta-aseeseen, mutta ei ehdi ilmoittaa asiasta Trumbullille ajoissa, ja hyökkäyshelikopterit tuhoutuvat. Kang kostaa tunkeutumisyrityksen tappamalla varapresidentti Charlie Rodriguezin.


title: Olympos on valloitettu

text: Kun Banning katkaisee Kangin yhteydet ulkopuolelle, tämä yrittää tappaa puolustusministeri Ruth McMillanin Valkoisen talon ulkopuolella median edessä. Banning suorittaa väliintulon, jolloin McMillan pääsee pakenemaan ja useita terroristeja saa surmansa. Kun Kangin joukot hupenevat, hän lavastaa oman ja Asherin kuoleman. Banning tajuaa harhautuksen ja tietää Kangin yrittävän paeta. Kang onnistuu saamaan Asherilta turvakoodin ja käynnistää Cerberusin. Banning tappaa Kangin iskemällä tätä kamppailun päätteeksi veitsellä päähän ja Trumbullin avustuksella sulkee Cerberusin viime hetkellä. Terroristi-iskun jälkeen Banning palaa takaisin presidentin suojelutehtäviin.


title: Olympos on valloitettu

text:
Relativity Music Group julkaisi Trevor Morrisin säveltämän "Olympus Has Fallen" -ääniraidan 5. maaliskuuta 2013.
Elokuvan jatko-osa "London Has Fallen" sai ensi-iltansa 2. lokakuuta 2015. Jatko-osassa ovat mukana näyttelijät Gerard Butler, Morgan Freeman, Aaron Eckhart, Angela Bassett ja Radha Mitchell. Elokuva sijoittuu Lontooseen, joka joutuu hyökkäyksen kohteeksi kesken pääministerin hautajaisten. "Olympos on valloitettu" -elokuvan käsikirjoittajat Creighton Rothenberger ja Katrin Benedikt ovat tehneet myös jatko-osan käsikirjoituksen. Elokuvan ohjaa Babak Najafi.


title: David Pastrňák

text: David Pastrňák (s. 25. toukokuuta 1996 Havířov, Tšekki) on tšekkiläinen jääkiekkoilija, pelipaikaltaan oikea laitahyökkääjä. Hän pelaa NHL-joukkue Boston Bruinsin organisaatiossa. Seura varasi Pastrňákin ensimmäisellä kierroksella 25. pelaajana . Hän on pelipaikaltaan oikea laitahyökkääjä ja laukoo oikealta.


title: David Pastrňák

text: Pastrňák on HC Havířovin kasvatti. Hän oli kaudella 2010–2011 seuran U16-junioreiden paras pistemies, maalintekijä ja syöttäjä tehoilla 32+21=53. Kaudella 2011–2012 Pastrňák edusti Tšekin U18-juniorisarjassa sekä Havířovia että lainalla HC Třinecia. Hän voitti koko sarjan piste- ja maalipörssin tehoilla 41+27=68. Pastrňák voitti myös kevään 2012 karsintasarjan maalipörssin ja jakoi pistepörssin voiton HC Přerovin Michal Rajnochin kanssa tehoilla 10+9=19. Hän debytoi samalla kaudella myös miesten peleissä pelattuaan vain 15-vuotiaana Havířovissa Tšekin kolmanneksi korkeimmalla sarjatasolla 2. česká hokejová ligassa kaksi runkosarja-, playoff- että nousukarsintasarjan


title: David Pastrňák

text: Kaudeksi 2012–2013 Pastrňák siirtyi Ruotsiin ja Södertälje SK:n J20-junioreihin. Hän oli joukkueen kolmanneksi paras pistemies tehoilla 12+17=29. 16-vuotias Pastrňák debytoi kauden aikana myös Södertäljen miesten joukkueessa ja hän teki Ruotsin toiseksi korkeimmalla sarjatasolla HockeyAllsvenskanissa 11 runkosarja- ja viidessä Kvalserien-ottelussa tehot 2+1=3. Huhtikuussa 2013 Pastrňák solmi kaksivuotisen jatkosopimuksen joukkueen kanssa.


title: David Pastrňák

text: Severstal Tšerepovets varasi Pastrňákin 34. pelaajana . Kausi 2013–2014 oli hänelle ensimmäinen kokonainen Allsvenskanissa ja Pastrňák voitti Södertäljen sisäisen piste- ja syöttöpörssin tehtyään 36 runkosarjaottelussa tehot 8+16=24. Boston Bruins varasi hänet ensimmäisellä kierroksella 25. pelaajana . Samana kesänä Pastrňákin varasi myös OHL-joukkue Belleville Bulls kymmenentenä pelaajana. Hän ei kuitenkaan siirtynyt CHL:ään. Saman kesän heinäkuussa Pastrňák teki kolmivuotisen tulokassopimuksen Bruinsin kanssa, mutta hän sopi pelaavansa kauden 2014–2015 vielä lainalla Södertäljessä.


title: David Pastrňák

text: Syksyn 2014 harjoitusleirin jälkeen Bruins lähetti Pastrňákin Allsvenskanin sijaan AHL-joukkue Providence Bruinsin vahvuuteen, jossa hän aloitti kauden 2014–2015. Pastrňák debytoi Bostonin NHL-miehistössä 24. marraskuuta 2014 Pittsburgh Penguinsia vastaan. Hän sai ottelussa jääaikaa 7.53 minuuttia. Pastrňák avasi maalitilinsä NHL:ssä heti kahdella osumalla 10. tammikuuta 2015 vieraissa Philadelphia Flyersia vastaan, jolloin hänen ottelun molemmat laukauksensa ohittivat Ray Emeryn. Pastrňákin ensimmäinen maali syntyi ylivoimalla ja jälkimmäinen jäi Bruinsin 1–3-voittoon päättyneen ottelun ratkaisumaaliksi. Hänet valittiin ottelun ykköstähdeksi. 29. maaliskuuta 2015 ottelussa Carolina Hurricanesia vastaan Pastrňákista tuli Bruinsin seurahistorian nuorin ja ensimmäinen alle 20-vuotias pelaaja, joka on onnistunut tekemään runkosarjan jatkoerässä voittomaalin, kun hän ratkaisi joukkueelle 2–1-voiton. Pastrňák pelasi NHL:ssä lopulta suurimman osan kaudestaan ja teki 46 runkosarjaottelussa tehot 10+17=27.


title: David Pastrňák

text: Kaudella 2015–2016 Pastrňák teki 51 runkosarjaottelussa tehot 15+11=26. Hänen kauteensa mahtui myös ylävartalovamma, joka kesti lokakuusta tammikuuhun. Pastrňák pelasi kauden aikana myös kolme AHL-ottelua Providencessa.


title: David Pastrňák

text: Pastrňák edusti Tšekkiä MM-kilpailuissa vuonna 2016. Hänet valittiin Tšekin joukkueeseen myös vuoden 2016 maailmancupiin. Yhteensä Pastrňák on pelannut 11 A-maaottelua tehopistein 2+5=7. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 27. huhtikuuta 2016 Znojmossa Ruotsia vastaan. Pastrňák merkittiin heti Tšekin ykkösketjuun Roman Červenkan ja Tomáš Plekanecin viereen. Hän sai ottelussa yhden kahden minuuttin jäähyn huitomisesta sekä toimi kerran Tšekin joukkuerangaistuksen kärsijänä liian monesta pelaajasta jäällä. Seuraavassa ottelussa 29. huhtikuuta 2016 myös Znojmossa pelatussa ottelussa Ruotsia vastaan Pastrňák teki ensimmäisen A-maajoukkuemaalinsa. Hänen osumansa jäi Tšekin 7–1-murskavoittoon päättyneen ottelun ratkaisumaaliksi.


title: David Pastrňák

text: Pastrňák edusti Tšekkiä myös alle 20-vuotiaiden MM-kilpailuissa vuosina 2014, 2015 ja 2016, joista vuoden 2015 turnauksessa hän oli joukkueen paras pistemies ja syöttäjä tehoilla 1+6=7. Pastrňák palkittiin Tšekin yhtenä kolmesta parhaasta pelaajasta, kuten myös vuoden 2016 turnauksessa. Hän pelasi myös alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa Pastrňák toimi Tšekin varakapteenina ja voitti hopeaa.


title: David Pastrňák

text: Pastrňák pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Pastrňák jakoi Tšekin sisäisen pistepörssin voiton Jakub Vránan kanssa tehoilla 2+2=4. Hän pelasi myös World U-17 Hockey Challengessa vuonna 2012 ja alle 19-vuotiaiden World Junior A Challengessa vuonna 2012.


title: David Pastrňák

text: Pastrňákin edesmennyt isä Milan pelasi omalla urallaan mm. Saksan alemmissa sarjoissa.


title: J. A. Maunu

text: Johan Abraham Maunu (17. lokakuuta 1856 Kemijärvi – 19. joulukuuta 1939 Jyväskylä) oli suomalainen kirkkoherra, opettaja, valtiopäivämies, kirjailija ja suomentaja.


title: J. A. Maunu

text: Maunun vanhemmat olivat talollinen Matti Kiviniemi (Maunu) ja Brita Maria Ollila. Hän pääsi ylioppilaaksi Oulun lyseosta 1879 ja suoritti teologian erotutkinnon Helsingin yliopistossa 1881. Maunu vihittiin papiksi 1882. Hän valmistui vielä filosofian kandidaatiksi ja maisteriksi 1887 sekä teologian lisensiaatiksi ja tohtoriksi 1907.


title: J. A. Maunu

text: Maunu toimi Tampereen reaalilyseon uskonnon ja ruotsin kielen lehtorina 1891–1906 sekä Tampereen yleisen sairashuoneen saarnaajana 1897–1907 ja sen jälkeen hän oli Kivennavan kirkkoherrana vuodesta 1906 alkaen. Hän sai rovastin arvon 1909. Maunu osallistui säätyvaltiopäiville papiston edustajana. Hän oli myös lääninrovastina ja vuosina 1914–1920 Savonlinnan tuomiokapitulin asessorina.


title: J. A. Maunu

text: Maunu oli naimisissa 1889–1931 Helmi Charlotta Kahelinin (1865–1931) kanssa.


title: Mitteleuropa

text: Mitteleuropa () oli termi, joka 1800-luvun lopulta alkaen kuvasi preussilais-saksalaista vaikutuspiiriä keskisessä Itä-Euroopassa. Termiä käytettiin myös natsi-Saksassa, ja silloin se tarkoitti Saksan ja Neuvostoliiton välissä ollutta pienten valtioiden aluetta. Kyseisten maiden ei-saksalaiset asukkaat näkivät tämän uhkana omalle asemalleen.


title: Mitteleuropa

text: Laajemmin ymmärrettynä Mitteleuropaan voidaan lukea lisäksi kaikki saksankieliset alueet, jolloin "Mitteleuropa" muodostaisi Suur-Saksan Ranskan rajalta Valko-Venäjän ja Ukrainan rajalle. Käytännössä Mitteleuropa-ajattelulla perusteltiin toisten kansojen (esimerkiksi Puolan) alistamista sillä perusteella, että alueen yhteisenä sivistyskielenä oli saksa. Saksankielisen kulttuurialueen nähtiin perustuvan yhteiseen historiaan, kirjallisuuteen ja kulttuuritraditioon. Tosin kulttuurialue ajateltiin vieläkin laajemmaksi ja sisältävän Romanian ja Ukrainan länsiosat.


title: Uskollinen nainen

text: Uskollinen nainen (; myös "Corruption") on vuonna 1916 ensi-iltansa saanut Chester M. Franklinin ja Sidney Franklinin ohjaama yhdysvaltalainen mykkä rikosdraamaelokuva, jonka pääosissa ovat Norma Talmadge ja Ralph Lewis.


title: Uskollinen nainen

text: "Uskollisen naisen" käsikirjoitti Bernard McConville, ja se kuvattiin työnimellä "Playmates". Elokuvan tuotantoyhtiönä toimi Fine Arts Film Company ja levittäjäyhtiönä Triangle Film Corporation. "Uskollinen nainen" sai Yhdysvaltain ensi-iltansa 4. kesäkuuta vuonna 1916.


title: Uskollinen nainen

text: "Uskollinen nainen" on julkaistu VHS:lle ja DVD:lle. Grapevine Video julkaisi elokuvan ensimmäisen DVD-julkaisun vuonna 2006. Lisäksi "Uskollisen naisen" kopiota säilytetään muun muassa George Eastman Housen taidemuseon ja British Film Instituten elokuva-arkistoissa.


title: Uskollinen nainen

text: Kun rikollispariskunnasta Grace (Norma Talmadge) ja John Remingtonista (Ralph Lewis) tuli vanhempia, he alkoivat elää rehellisesti. Nyt jo vuosia he ovat eläneet tunnollisina kansalaisina, joita arvostetaan heidän yhteisössään. Eräänä päivänä heidän entisen rikollisryhmän jäsen, Jimmy Briggs (Eugene Pallette), ilmestyy paikalle ja uhkaa paljastaa Remingtonien menneisyyden, jos he eivät auta häntä ryöstössä.


title: Pyhän Johanneksen kirkko (Lytham)

text: Pyhän Johanneksen kirkko () sijaitsee Lytham St Annesissa Englannissa. Se on käytössä oleva anglikaanikirkko, jonka English Heritage on listannut Grade II* -luokan rakennussuojelukohteeksi. Tontin lahjoitti kirkolle Cliftonin perhe.


title: Chris Menges

text: Chris Menges (s. 15. syyskuuta 1940 Kington, Herefordshire) on brittiläinen elokuvaaja ja elokuvaohjaaja, joka on työskennellyt sekä Britanniassa että Yhdysvalloissa dokumentti- ja televisiokuvauksesta aina suuren luokan Hollywood-tuotantoihin. Hänet on palkittu kahdesti parhaan kuvauksen Oscar-palkinnolla, minkä lisäksi hän on ollut kaksi kertaa ehdolla. Hänen esikoisohjauksensa "Toinen maailma" voitti Cannesissa 1988 tuomariston Grand Prix’n sekä kaksi muuta palkintoa ja oli ehdolla Kultaisen palmun voittajaksi.


title: Chris Menges

text: Chris Mengesin isä oli kapellimestari-säveltäjä Herbert Menges, joka toimi pitkään lontoolaisen Old Vic -teatterin musiikillisena johtajana. Chris Menges aloitti uransa Adrian Cowellin dokumenttituotantojen kameramiehenä ja kiersi läpi 1960-luvun Burmassa ja muilla maailman konflikti- ja katastrofialueilla. Hänen ensimmäisiä näytelmäelokuvien kuvaustehtäviään olivat nuorisoaiheiset Lindsay Andersonin "Jos..." (1968) ja Ken Loachin "Poika ja haukka" (1969), jossa Menges toimi ensi kertaa pitkän elokuvan pääkuvaajana. Hän kertoo kehittäneensä tuolloin Ken Loachin kanssa kuvaustyylin, jossa tila valaistaan varsin tasaisesti niin, että näyttelijät voivat liikkua tilassa tavallista vapaammin ja suuressa ryhmässä kaikki ovat ”demokraattisesti” valaistuja ilman päähenkilön korostamista. Menges kuvasi myös Stephen Frearsin ensimmäisen pitkän elokuvan "Vainukoira" (1971). Näiden elokuvien jälkeen hän toimi läpi 1970-luvun kuvaajana sekä dokumenteissa, televisioelokuvissa että teatterielokuvissa kuten "Mustan oriin seikkailut" (1971), "Katkera matka vapauteen" (1979) ja "Musta Jack" (1979).


title: Chris Menges

text: Vuonna 1983 Menges oli Bafta-palkintoehdokkaana Bill Forsythin elokuvan "Local Hero – kylän sankari" kuvauksesta. Seuraavana vuonna hän voitti parhaan kuvauksen Oscarin Roland Joffén elokuvasta "Kuoleman kentät", joka kertoo punaisten khmerien hirmuhallinnosta Kambodžassa. Toisen Oscarinsa Chis Menges sai niin ikään Joffén ohjaamasta, 1700-luvun siirtomaahallinnosta Etelä-Amerikassa kertovasta elokuvasta "Linnake" (1986).